**Príloha č. 1**

**Tézy**

k návrhu vyhlášky Ministerstva hospodárstva Slovenskej republiky, ktorou sa ustanovujú podrobnosti o zaistení bezpečnosti a ochrany zdravia pri práci a bezpečnosti prevádzky pri výrobe, výbušnín, výbušných predmetov a munície (o bezpečnosti a ochrane BOZP pri výrobe .....).

Vyhláška Ministerstva hospodárstva Slovenskej republiky bude vydaná na základe splnomocnenia podľa § 87 ods. 1 písm. a), d), i), k) a l) zákona č. ... Z. z. o výbušninách, výbušných predmetoch a munícii a o zmene a doplnení niektorých zákonov.

# Predmet a rozsah úpravy

Vyhláška bude upravovať podrobnosti o

zaistení bezpečnosti a ochrany zdravia pri práci a bezpečnosti prevádzky pri výskume, vývoji, pokusnej výrobe, výrobe, spracovaní, nadobúdaní, skladovaní, skúšaní, delaborácii, zneškodňovaní, likvidácii a ničení výbušnín, výbušných predmetov a munície, vyhľadávaní nevybuchnutej munície,

podmienkach preskúšania výbušnín, výbušných predmetov a munície, lehoty preskúšania munície po záručnej lehote a náležitosti protokolov o preskúšaní technického stavu munície,

umiestnení, vyhotovení, zriaďovaní, prevádzkovaní a  technických požiadavkách na objekty, v ktorých sa vyvíjajú, vyrábajú, skúšajú, opravujú, revidujú, skladujú, likvidujú a ničia výbušniny, výbušné predmety a munícia, podrobnosti o prevádzkovej dokumentácii týchto objektov a zásady na určenie bezpečnostného okruhu a ochranného pásma vrátane príslušnej technickej dokumentácie,

zabezpečení objektov v ktorých sa vyvíjajú, vyrábajú, skúšajú, opravujú, revidujú, skladujú, likvidujú a ničia výbušniny, výbušné predmety a munícia,

rozsahu, postupe prác, náležitostiach technologického postupu a podmienkach pri zneškodňovaní a ničení výbušnín, výbušných predmetov a munície.

**Prílohy k vyhláške č.**

Príl. 1: Zatriedenie výbušnín, výbušných predmetov a munície podľa nebezpečenstva

Príl. 2: Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou na povrchu od ohrozených objektov

Príl 3: Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou pod povrchom od ohrozených objektov

Príl. 4: Spoločné uskladňovanie výbušnín

Príl. 5: Zásady pre vypracovanie, schvaľovanie a kontrolu prevádzkovej dokumentácie pre práce s výbušninami, výbušnými predmetmi a muníciou

OBSAH:

PRVÁ ČASŤ Základné ustanovenia

§ 1 Všeobecné ustanovenia

§ 2 Oprávnenie a odborná spôsobilosť na práce s výbušninami, výbušnými predmetmi a muníciou

DRUHÁ ČASŤ Spoločné ustanovenia

§ 3 Školenie zamestnancov

§ 4 Stály dozor

§ 5 Výklad pojmov

§ 6 Navrhovanie a výstavba objektov na práce s výbušninami, pyrotechnickými výrobkami a muníciou

§ 7 Oplotenie závodu

§ 8 Opatrenia na zabránenie prenosu požiaru na územie závodu

§ 9 Rozmiestnenie objektov v priestore závodu

§ 10 Projektovanie objektov

§ 12 Zásobovanie teplom

§ 13 Vetranie

§ 14 Sociálne budovy a iné objekty

§ 15 Komunikácie, doprava a dopravné prostriedky

§ 16 Stále priestory na ničenie výbušnín a munície.

§ 17 Dokumentácia zariadenia

TRETIA ČASŤ Strojné a elektrické zariadenia

§ 19 Základné ustanovenia

§ 20 Dokumentácia zariadenia

§ 21 Opravy, úpravy a rekonštrukcie zariadení na výrobu výbušnín, výbušných predmetov a munície,

§ 22 Požiadavky na zariadenie a jeho časti

§ 23 Automaticky a diaľkovo ovládané zariadenia

§ 24 Ochranné zariadenia

§ 25 Ovládače a oznamovače

§ 26 Potrubie

§ 27 Časti zariadení pod dlážkou a na plošinách

§ 28 Prevádzkarne a stanovištia obsluhy zariadení

§ 29 Obsluha zariadení

§ 30 Povinnosti obsluhy

§ 31 Uvedenie zariadenia do prevádzky

§ 32 Prevádzka zariadení

§ 33 Údržba, montáž a demontáž zariadení

§ 34 Základné ustanovenia pre elektrické zariadenia

§ 35 Elektrické stanice a rozvodové zariadenia

§ 36 Káble a káblové vedenia

§ 37 Ovládacie a bezpečnostné obvody

§ 38 Bezpečnostné tabuľky a vybavenie

§ 39 Zamestnanec na riadenie montáže, prevádzky a údržby elektrických zariadení

§ 40 Práca na elektrickom zariadení

§ 41 Údržba elektrických zariadení

ŠTVRTÁ ČASŤ Zneškodňovanie a ničenie výbušnín, výbušných predmetov a munície

§ 42 Výklad pojmov

§ 43 Miesto určené na ničenie výbušnín, výbušných predmetov a munície

Zásady bezpečnosti práce a prevádzky pri ničení výbušnín výbušných predmetov a munície

§ 44 Ničenie výbušnín, výbušných predmetov a munície pomocou trhavín

§ 46 Prevádzkové nehody

PIATA ČASŤ Výstavba výrobní výbušnín, laboratórií, skúšobní, vývojových pracovísk, strelníc a pomocných zariadení

§ 47 Triedy nebezpečia výbušnín a objektov

§ 48 Určenie bezpečnostných vzdialeností

§ 49 Ochranné valy

§ 50 Konštrukčné požiadavky na objekty

§ 51 Elektrické zariadenia objektov

§ 52 Dopravné cesty

§ 53 Spojové zariadenia

§ 54 Strelnice

ŠIESTA ČASŤ Prevádzka objektov

§ 55 Všeobecné ustanovenia o objektoch

§ 56 Udržiavanie poriadku

§ 57 Zásady pre práce s výbušninami, výbušnými predmetmi a muníciou

§ 58 Osobitné ustanovenia pre laboratória, skúšobne a strelnice

§ 63 Prevádzka objektov a organizácia práce

SIEDMA ČASŤ Prevádzková dokumentácia a opravy zariadení

§ 64 Prevádzková dokumentácia

ÔSMA ČASŤ Požiarna ochrana

§ 65 Závodný hasičský útvar

§ 66 Zaobchádzanie s ohňom

§ 67 Požiarna ochrana

DEVIATA ČASŤ Prvá pomoc

§ 68 Prvá pomoc

DESIATA ČASŤ Balenie, preprava, evidencia, ničenie a zneškodňovanie výbušnín, výbušných predmetov a munície.

§ 69 Evidencia výbušnín

§ 70 Balenie a doprava výbušnín

JEDENÁSTA ČASŤ Osobitná a ohlasovacia povinnosť oprávnenej osoby

§ 71 Povinnosti oprávnenej osoby

§ 72 Ohlasovacia povinnosť

DVANÁSTA ČASŤ Spoločné, prechodné a záverečné ustanovenia

§ 73 Spoločné ustanovenia

§ 74 Prechodné ustanovenia

§ 75 Účinnosť

Príl. 1: Zatriedenie výbušnín, výbušných predmetov a munície podľa nebezpečenstva

Príl. 2: Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou na povrchu od ohrozených objektov

Príl 3: Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou pod povrchom od ohrozených objektov

Príl. 4: Spoločné uskladňovanie výbušnín

Príl. 5: Zásady pre vypracovanie, schvaľovanie a kontrolu prevádzkovej dokumentácie pre práce s výbušninami, výbušnými predmetmi a muníciou

Návrh

**VYHLÁŠKA**

**Ministerstva hospodárstva Slovenskej republiky**

**z...................,**

ktorou sa ustanovujú požiadavky na zaistenie bezpečnosti a ochrany zdravia pri výrobe a spracúvaní výbušnín

Ministerstvo hospodárstva Slovenskej republiky podľa § 87 ods. 1 písm. a), d), i), k) a l) zákona č. ... Z. z. o výbušninách, výbušných predmetoch a munícii a o zmene a doplnení niektorých zákonov, ustanovuje:

PRVÁ ČASŤ

Základné ustanovenia

§ 1

Všeobecné ustanovenia

 (1) Táto vyhláška upravuje podrobnosti

a) na zaistenie bezpečnosti a ochrany zdravia pri práci a bezpečnosti prevádzky pri výrobe, spracúvaní, výskume a vývoji výbušnín, výbušných predmetov a munície, vrátane ich evidencie, skladovania, zneškodňovania a ničenia pri výrobe,

b) o technických požiadavkách na objekty, na vykonávanie vývoja, výroby, spracúvania, skúšania, opráv, uskladňovania, likvidácie a ničenia výbušnín, výbušných predmetov a munície,

c) o umiestnení, zriaďovaní a prevádzkovaní laboratórií, skúšobní a strelníc.

 (2) Vyhláška sa vzťahuje na

a) všetky práce a činnosti s výbušninami, výbušnými predmetmi a muníciou pri ich výrobe vrátane skúšania, skladovania, ničenia a dopravy,

b) evidenciu výbušnín, prevádzku objektov na práce s výbušninami, výbušnými predmetmi a muníciou, dopravu výbušnín, výbušných predmetov a munície v priestoroch organizácie a na práce s výbušninami, výbušnými predmetmi a muníciou v laboratóriách, skúšobniach a strelniciach.

 (3) Výrobou výbušnín sa na účely tejto vyhlášky rozumie len výrobná činnosť, ktorej finálnym výrobkom je výbušnina alebo výbušný predmet.

 (4) Spracovaním výbušnín sa na účely tejto vyhlášky rozumie len taká výrobná činnosť, pri ktorej sa používajú výbušniny a finálny výrobok je

a) výbušnina alebo výbušný predmet,

b) munícia.

 (5) Vyhláška sa vzťahuje aj na

a) projektovanie a výstavbu nových a rekonštrukciu doteraz používaných výrobní výbušnín alebo výrobkov obsahujúcich výbušniny,

b) zriaďovanie pomocných zariadení v procese prác s výbušninami, výbušnými predmetmi a muníciou, napríklad skúšobní, strelníc, laboratórií, prevádzky na delaboráciu výbušných predmetov, priestory na ničenie výbušnín.

§ 2

Oprávnenie a odborná spôsobilosť na práce s výbušninami, výbušnými predmetmi a muníciou

 Oprávnenia na podnikanie s výbušninami, výbušnými predmetmi a muníciou a odbornú spôsobilosť na práce s výbušninami, pyrotechnickými výrobkami a muníciou upravuje osobitný predpis.[[1]](#footnote-2))

DRUHÁ ČASŤ

Spoločné ustanovenia

§ 3

Školenie zamestnancov

 (1) Oprávnená osoba najmenej raz ročne zabezpečí školenie zamestnancov zaradených na pracovisko s výbušninami, výbušnými predmetmi a muníciou ako aj overenie ich vedomostí, potrebných na plnenie úloh. Lehoty a rozsah školenia a overovania vedomostí zamestnancov určí pre jednotlivé pracovné úseky, podľa povahy a rizikovosti práce, podnikateľ, alebo zodpovedný zástupca oprávnenej osoby.

 (2) Pri zavádzaní nových výrobných programov a technológií a pri zásadných zmenách predpisov a noriem v oblasti výroby výbušnín podnikateľ preškolí a overí odbornú spôsobilosť zamestnancov v rozsahu, ktorý určí zodpovedný zástupca oprávnenej osoby.

 (3) Ak zamestnanec prechádza pracovať do prevádzky s odlišným výrobným programom, podrobí sa overeniu odbornej spôsobilosti podľa odseku dva.

(4) Na plnenie úloh na úseku bezpečnosti a ochrany zdravia pri práci a bezpečnosti prevádzky zriaďuje oprávnená osoba vykonávajúca práce s výbušninami, výbušnými predmetmi a muníciou odbornú komisiu.

§ 4

Stály dozor

 V objektoch, v ktorých sa vykonávajú práce s výbušninami, výbušnými predmetmi a muníciou možno práce vykonávať len za stáleho dozoru určeným zamestnancom.

 Na účely tejto vyhlášky stály dozor je nepretržité sledovanie pracovnej činnosti zamestnancov a stavu pracoviska, pri ktorom sa zamestnanec, určený na vykonávanie stáleho dozoru, nesmie od zamestnancov vzdialiť. Zamestnanci, určení na výkon dozoru, môžu sa v tejto dobe vzdialiť z pracoviska podliehajúceho ich dozoru len vtedy, keď odovzdajú výkon stáleho dozoru určenému zástupcovi.

§ 5

Výklad pojmov

 Na účely tejto vyhlášky sa rozumie:

a) *objekt* priestorovo oddelená alebo technicky samostatná časť stavby,

b) *bezpečná vzdialenosť* najmenšia vzdialenosť medzi vonkajšími stenami dvoch susedných objektov určená výpočtom, ktorá zabezpečuje, že nie je prekročená prípustná miera vzájomného ohrozenia,

c) *požiarna stena* stena z nehorľavého materiálu, zabraňujúca prenosu požiaru z jednej časti objektu na druhú,

d) *ochranná stena* stena z pevného materiálu znižujúca účinky tlakovej vlny a brániaca prenosu výbuchu,

e) *oporná stena* stena vybudovaná na vonkajšej ,alebo vnútornej strane zárezu valu,

f) *výfuková plocha* časť objektu, úmyselne postavená z ľahkých stavebných materiálov, ktorá pri výbuchu vo vnútri objektu umožní rýchly pokles tlaku v objekte určeným smerom,

g) *výfuková stena* výfuková plocha, ktorá zaberá celú stenu uvažovaného objektu,

h) *výfuková strecha* strecha bez krovu, s výfukovou plochou s mernou hmotnosťou najviac 90 kg.m-2, v objektoch s nebezpečím výbuchu horľavých pár a najviac 150 kg.m-2 v objektoch s nebezpečím výbuchu výbušnín,

i) *kobka a výklenok* čiastkový priestor v objekte na výrobu výbušnín, pyrotechnických výrobkov a munície, v ktorom zábranu proti prenosu detonácie zabezpečuje umelo vytvorená ochranná stena.

§ 6

Navrhovanie a výstavba objektov na práce s výbušninami, pyrotechnickými výrobkami a muníciou

 (1) Na projektovanie a výstavbu objektov na práce s výbušninami, výbušnými predmetmi a muníciou sa vzťahujú všeobecné predpisy vo výstavbe.[[2]](#footnote-3))

(2) Vhodnosť priestoru na výstavbu sa posúdi na základe určenia bezpečnostných okruhov a vzdialeností pre predpokladané objekty vzhľadom k okoliu. Bezpečná vzdialenosť k susednému objektu sa počíta od stien najnebezpečnejšieho oddelenia objektu podľa prílohy č.2 alebo príloha č. 3. Pre výpočet sa uvažuje celkové najvyššie obloženie výbušninami, ktoré sa počas najväčšej kapacity výroby môže v objekte nachádzať.

(3) Zatriedenie objektov z hľadiska ohrozenia okolia a na základe citlivosti k počinu výbušnín, ktoré sa v objektoch nachádzajú, sa vykoná podľa prílohy č. 1.

§ 7

Oplotenie závodu

 Priestor závodu sa oplotí, alebo inak zabezpečí proti vstupu nepovolaných osôb spôsobom vyhovujúcim miestnym podmienkam. Vzdialenosť objektov s nebezpečenstvom výbuchu alebo požiaru od oplotenia závodu je najmenej 35 m.

§ 8

Opatrenia na zabránenie prenosu požiaru na územie závodu

Na zabránenie prenosu požiaru na územie závodu sa z vonkajšej strany vybuduje nezalesnený požiarny pruh, široký najmenej 5 m .

§ 9

Rozmiestnenie objektov v priestore závodu

(1) Priestor závodu sa rozdelí na

bezpečný priestor, ktorý nie je ohrozený výbuchom, alebo požiarom výbušnín,

priestor, v ktorom sa nedá vylúčiť riziko výbuchu alebo požiaru výbušnín, výbušných predmetov a munície (ďalej len „nebezpečný priestor“).

(2) Obidva priestory musia byť od seba oddelené. V bezpečnom priestore sa umiestňujú objekty nevýrobného charakteru, najmä administratívne a hospodárske budovy, sklady materiálu, ktorý nie je nebezpečný výbuchom a požiarom a jednotky určené na stráženie objektov. V nebezpečnom priestore sa umiestňujú technicko výrobné objekty určené na výrobu výbušnín, výbušných predmetov a munície, ako aj objekty technologicky súvisiace s výrobou výbušnín, výbušných predmetov a munície, (napr. laboratóriá, údržbárske dielne, a pod.). Závodná strelnica, miesto na ničenie výbušnín a skúšobne sa umiestnia na okraji nebezpečného priestoru alebo mimo priestoru vlastného závodu.

(3) Výrobné linky vo výrobe a spracovaní výbušnín, výbušných predmetov a munície, ktoré združujú operácie rôznych tried nebezpečia v komplexnej technológii, môžu byť zriadené v jednom objekte. V takomto prípade sa vykonajú potrebné ochranné opatrenia jednotlivých oddelených etáp výroby proti prenosu detonácie a rozšíreniu požiaru najmä vybudovaním požiarnych stien, zaplavovacích zariadení, ochranných otvorov a pod. Takýto objekt sa zaradí do triedy nebezpečia podľa najnebezpečnejšej etapy výroby.

§ 10

Projektovanie objektov

 (1) Pri projektovaní a výstavbe objektov pre výrobu výbušnín triedy A I, A II a A III 4), pri rozmiestňovaní technologických operácií a zariadení

a) sa zohľadní počet osôb v objektoch, ich zabezpečenie po hygienickej stránke, plynulosť prísunu surovín a odsun hotových výrobkov,

b) v objektoch, kde sa vyrábajú a spracovávajú kvapalné nitroestery sa vhodným spôsobom, najmä hermetizáciou, automatizáciou výrobných zariadení, účinným vetraním vylúči priamy styk týchto látok a ich výparov s organizmom zamestnancov,

c) jednotlivé pracovné operácie so stálym nebezpečím výbuchu ako je lisovanie traskavín, laborácia munície a pod. sa rozmiestnia podľa povahy a nebezpečia v oddelených miestnostiach, vysunutých kobkách, za pancierovými stenami alebo zemnými valmi. Rozmiestnenie sa uskutoční tak, aby sa v jednotlivých objektoch nenazhromaždil materiál, aby bola dodržaná zásada plynulého prísunu a odsunu materiálu ako aj hotových výrobkov,

d) objekty sa navrhujú v jednoduchom tvare; ak sa zriaďujú ako štôlne alebo bunkre postupuje sa primerane podľa osobitného predpisu. 3)

e) objekty tvaru U, E s polouzatvorenými dvormi sa vybudujú tak, aby šírka dvorov medzi jednotlivými krídlami nebola menšia ako polovica súčtu výšok oboch proti sebe ležiacich krídel budovy, ale najmenej 35 m u budov triedy A. Pri ostatných triedach (B, C, D) najmenej 15 m; dĺžka dvora nemá byť väčšia ako šírka. Ak sa táto podmienka nedá dodržať, vytvoria sa únikové cesty v oboch krídlach objektu na bezpečnú vonkajšiu stranu objektu,

f) objekty triedy A sa projektujú a stavajú výhradne ako prízemné, bez podkrovia a bez pivničnej miestnosti. Ak sa v týchto objektoch má zriadiť príručný sklad postupuje sa podľa osobitného predpisu, 4)

g) kobky pre lisovanie pyrotechnických výrobkov o hmotnosti nad 5 kg a všetky ostatné kobky vysunuté z línie hlavného objektu sa budujú vo výfukovom vyhotovení.

(2) Okrem zásad uvedených v § 9:

a) kovové súčasti objektov, ako aj ostatné kovové zariadenia budov sa uzemnia,

b) strechy sa pokryjú  takým materiálom, ktorý zabráni šíreniu požiaru krytinou,

c) konštrukcia strechy objektu sa vybuduje tak, aby nebola upevnená na stenách kobiek,

d) v objektoch s kyslou prevádzkou sa podlahy vyhotovia ako kyselinovzdorné; ich vyhotovenie je závislé od druhu prevádzky,

e) v objektoch, kde sa pracuje s kvapalnými nitroestermi sa k pokrytiu podláh použije olovo,

 f) objekty všetkých tried nebezpečia sa vybudujú tak, aby mali najmenej dva núdzové východy; za núdzový východ môže slúžiť aj okno, opatrené vhodným uzáverom k jednoduchému otváraniu tlakom z vnútra objektu; umiestnenie a situovanie okna sa určí podľa jeho účelu,

g) vzdialenosť ktoréhokoľvek miesta objektu od východu je najviac 15 m pre objekty triedy A a pre ostatné triedy najviac 20 m.

 (3) Súčasťou projektovej dokumentácie objektov pre práce s výbušninami je aj vymedzenie druhu, kategórie a povoleného množstva výbušnín. Do dovoleného obloženia objektu sa nepočítajú výbušniny rozpracované. Ich množstvo, ktoré pre tento objekt nie sú nebezpečné výbuchom alebo požiarom, určí technologický postup.

3) § 83 a nasl. vyhlášky Slovenského banského úradu č. 21/1989 Zb. o bezpečnosti a ochrane zdravia pri práci a bezpečnosti prevádzky pri banskej činnosti a činnosti vykonávanej banským spôsobom v podzemí,

4) Vyhláška Ministerstva hospodárstva Slovenskej republiky č. ................. o skladovaní výbušnín, výbušných predmetov a munície.

§ 11

Zásobovanie vodou a požiarne zariadenia

 (1) Objekty v ktorých prerušenie prívodu vody môže spôsobiť výbuch alebo požiar, sa pripoja na rozvod vody dvomi prívodmi z okruhovej siete alebo z dvoch zdrojov nezávislých na sebe.

(2) V objektoch sa zriadi požiarna signalizácia a zabezpečí spojenie s hasičským útvarom.

(3) Hydranty sa umiestnia tak, aby neboli vo vnútri valu a proti voľným výfukovým stenám objektov s nebezpečím výbuchu výbušnín, pyrotechnických výrobkov a munície.

(4) V objektoch, kde je to potrebné, vybuduje sa účinné požiarne zariadenie ovládané automaticky.

(5) V prípade, že nebude budovaný samostatný požiarny vodovod, môže sa na odber vody pre hasenie požiarov použiť technologická voda z vodovodu alebo z iného zdroja; v tomto prípade sa zaistí, aby odberom vody na hasenie požiaru nedošlo k zníženiu dodávky vody do ostatných objektov. V každej dobe musí byť bude vo vodojeme predpísaná zásoba vody na hasenie.

(6) Zásoba vody na hasenie sa zaistí vybudovaním dostatočne veľkých nádrží na požiarnu vodu, zabezpečených proti zamrznutiu; objem nádrží sa určí v projekte.

(7) Všetky odpadové vody, ktoré sú znečistené výbušninami sa pred vypustením do kanalizačnej siete neutralizujú, a toxické a výbušné látky sa zachytia.

§ 12

Zásobovanie teplom

 (1) Teplárne, kotolne a podobné vykurovacie objekty sa umiestnia v bezpečnom priestore závodu. Komíny neprevyšujúce 20 m sa vybavia zariadením zabráňujúcim unikaniu iskier.

 (2) Vykurovanie a zásobovanie parou a horúcou vodou sa zabezpečí takto:

na vykurovanie výrobných objektov sa použije nízkotlaková para, horúca voda alebo teplý vzduch. Dovolené teploty vykurovacieho média sa pre príslušnú výbušninu, pyrotechnický výrobok alebo muníciu určia podľa teploty vzbuchu výbušniny a teploty vzplanutia prítomných horľavín; povrchová teplota rozvodov a vykurovacích telies nesmie prekročiť 115 0C; vykurovacie zariadenia sa upravia tak, aby bola vylúčená možnosť výbuchu, požiaru a zvýšenej teploty nad dovolenú hranicu, spravidla automatickými regulátormi; regulačná armatúra a rozvod hlavných potrubí sa umiestnení v objektoch mimo pracoviska s výbušninami,

 vykurovacie telesá sú hladkostenné radiátory, alebo hladké trubky ľahko prístupné ku kontrole a čisteniu. Rebrované trubky sa môžu použiť v pomocných bezpečných miestach objektov, priamo nespojených dverami alebo inými otvormi s miestnosťami, v ktorých môže dôjsť k rozprašovaniu výbušniny,

vykurovacie telesá sa natrú takou farbou, aby usadené častice prachu, ktorý môže vybuchnúť alebo vzplanúť, boli dobre viditeľné. Vzdialenosť vykurovacích telies od stien a technologických potrubí je najmenej 0,1 m,

vo výrobniach traskavín sa použije len taká armatúra alebo iné súčasti vykurovania z hliníka, pozinkovaná, z duralu alebo iných kovov, ktoré nemôžu vytvoriť traskavé zlúčeniny.

§ 13

Vetranie

 Vetranie pracovísk je vyhotovené tak,

že všetky pracoviská a ostatné priestory, v ktorých sa vyrábajú, spracúvajú, a dopravujú materiály vytvárajúce prach, pary alebo plyny sa vybavia bezpečne pracujúcim vetracím zariadením alebo zariadením zneškodňujúcim tieto látky,

aby sa zabránilo prenosu ohňa vetracími rozvodmi a aby sa v rozvodoch nemohli usadzovať a hromadiť výbušné látky; rozvody sa umiestnia tak, aby sa dali ľahko čistiť,

že výmena vzduchu sa zabezpečuje prirodzeným alebo umelým vetraním;

vo všetkých objektoch kde sa zdržiavajú osoby sa vybuduje účinné vetranie, aby neboli prekročené dovolené hodnoty koncentrácie škodlivín v ovzduší,

aby sa zabránilo odsávať spoločne prach a pary, ktorých zmesi sú výbušné,

že sa v objektoch, kde je možnosť náhleho vývinu väčšieho množstva plynov a pár vybuduje núdzové odsávanie; toto zariadenie nesmie slúžiť ako prevádzkové vetranie,

že odsávaný vzduch s obsahom prachu z výbušnín sa pred ventilátorom vyčistí a zneškodní skôr ako je dopravený do voľného priestoru mimo objekt,

že odsávanie plynov a pár, ktorých kondenzát je citlivý na úder, sa vykoná ejektorom alebo prirodzeným ťahom šachtami v streche.

§ 14

Sociálne budovy a iné objekty

(1) Strážnice, vrátnice, kancelárie pre administratívu, projektované v nebezpečnom priestore sa umiestnia v osobitne oddelených objektoch; ich vzdialenosť od objektov nebezpečných výbuchom sa určí podľa prílohy č. 3.

(2) Prevádzkové kancelárie sa umiestnia len v objektoch triedy nebezpečia B, C a D, od výrobných miestností sú oddelené požiarnou stenou alebo priečkou.

(3) V spoločnom objekte sa umiestnia laboratóriá, kancelárie a sociálne zariadenia, prípadne sklady prevádzkového materiálu, za podmienok uvedených v odseku jeden; v prevádzkach pre práce s výbušninami, výbušnými predmetmi a muníciou sa šatne nezriaďujú.

(4) Sociálne miestnosti alebo kryty obsluhy objektov nebezpečia A sú v samostatných objektoch v bezpečnej vzdialenosti alebo v objektoch vybudovaných z vonkajšej strany valu.

(5) Sociálne zariadenie vo výrobni čierneho prachu sa nemôže vybudovať v záreze valu,

(6) V objektoch triedy nebezpečia A sa môžu zriadiť len záchody s umývadlom, v objektoch triedy B, C a D môžu byť zriadené sociálne miestnosti tak, aby boli vzdialené od najnebezpečnejších operácií a bezpečne oddelené od výrobných miestností; v týchto objektoch môžu byť sociálne miestnosti najviac dvojpodlažné (jednoposchodové); tieto sa nemôžu umiestniť nad alebo pod výrobnými miestnosťami, kde sa skladujú alebo vyrábajú výbušniny,

(7) Stanovištia prvej pomoci sa nemôžu zriadiť v budovách sociálnych zariadení umiestnených do zárezu valu.

(8) V každom závode na výrobu výbušnín sa zriadi práčovňa na čistenie ochranných odevov.

§ 15

Komunikácie, doprava a dopravné prostriedky

 Hlavné cesty pre celozávodnú dopravu sú dvojsmerné, vedľajšie cesty a cesty k jednotlivým objektom a prevádzkam s výbušninami všetkých tried môžu byť jednosmerné.

Komunikácie vedúce k objektom s prostredím s nebezpečím ohňa a výbuchu výbušnín výbušných predmetov a munície, sú vybudované dostatočne široké podľa účelu, druhu a zaťaženia dopravou s bezprašným povrchom.

Železničná vlečka normálneho rozchodu sa môže vybudovať len k celozávodným skladom a prekladiskám hotových výrobkov.

V nebezpečnom priestore sa môže zriadiť prekladisko pre dopravu výbušnín; bezpečná vzdialenosť sa určí podľa obloženia, spôsobom ako pri výrobniach výbušnín.

 Bezpečná vzdialenosť miest spájania, posunu a rozraďovania nákladov s nebezpečím výbuchu od objektov s nebezpečím výbuchu sa určí podľa prílohy č.2; musí však byť najmenej 300 m.

 Ku všetkým objektom sa zabezpečí príjazd hasičských vozidiel.

 Pre vnútropodnikovú dopravu výbušnín platí osobitný predpis. 5)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) § zákona č. ..... /2011 o výbušninách,

§ 16

Stále priestory na ničenie výbušnín a munície.

Pre umiestnenie a technické riešenie stálych priestorov na ničenie výbušnín platia zásady ako pre výstavbu závodu a jednotlivých objektov pre práce s výbušninami, výbušnými predmetmi a muníciou, a to aj vtedy ak sú umiestnené mimo územia závodu,

Stály priestor sa buduje v dostatočnej vzdialenosti od výrobných objektov, skladov, dôležitých objektov a zariadení.

 Plochy na ničenie sa vybudujú v uzatvorenom priestore, na mieste bez kamenistého podkladu, v okruhu 25 m od miesta ničenia sa odstráni lesný porast, suchá tráva a iný horľavý materiál.

V stálom priestore na ničenie sa vybuduje úkryt pre obsluhu tak, aby bol odolný proti účinkom ničených výbušnín; vzdialenosť úkrytu od miesta ničenia sa určí podľa spôsobu ničenia a množstva ničených výbušnín podľa prílohy č. 2.

 V stálom priestore na ničenie sa vybuduje príručný sklad výbušnín pre trhaviny a rozbušky, ako aj objekt na uloženie materiálu určeného na zničenie a zabezpečí sa spojenie s hasičským útvarom.

§ 17

Laboratóriá a skúšobne

Súbor výbušninárskych laboratórií nemusí byť umiestnený v samostatnom objekte, ak množstvo výbušnín potrebných na prevádzku laboratória nepresiahne pri:

* 1. bezdymných prachoch . . . . . . . . . . . . . . . . . . . .. . . . . . . . . .10 kg
	2. trhavinách . . . . . . . . . . . . . . . . . . . . . . . . . . . . . . . . . . . . . . 10 kg
	3. pyrotechnických zložiach . . . . . . . . . . . . . . . . . . . . . . . . . ..10 kg
	4. traskavinách a traskavých zložiach . . . . . . . . . . . . .. . . . . . 0,6 kg
	5. neznámych látkach s zatiaľ neoverenými vlastnosťami . . . 0,1 kg.

Skutočné množstvo výbušnín v laboratóriu a spôsob obalu, miesto uloženia výbušnín aj v nerozpracovanom stave podnikateľ uvedie v technologickom postupe.

V laboratóriu sa môže spracúvať najviac 2,5 kg trhavín, ostatné trhaviny sa bezpečne uložia. podľa STN 66 8002 – prevziať z normy

Prívod energií do laboratórií sa vyhotoví tak, aby sa dal kedykoľvek centrálne vypnúť, alebo uzatvárať z bezpečného miesta.

Laboratóriá majú dva východy, z toho aspoň jeden z nich vyúsťuje otvárateľnými dverami na chodbu, schodište alebo von z objektu; druhý, núdzový východ sa umiestni na protiľahlej strane objektu ako prvý východ a môže vyúsťovať do susednej miestnosti s nebezpečím zhodným alebo menším; spojovacie dvere sú vyhotovené ako nehorľavé so samouzatvaracím mechanizmom; zo susednej miestnosti musí byť možnosť úniku na chodbu, schodište alebo von z objektu.

Skúšobne, v ktorých môže vzniknúť ohrozenie okolia, sa nemôžu zriadiť v bezpečnom priestore závodu.

Pre umiestnenie a technické riešenie laboratórií a skúšobní platia zásady ako pre výstavbu závodu a jednotlivých objektov pre práce s výbušninami.

(8) Súčasťou projektovej dokumentácie objektov pre práce s výbušninami, výbušnými predmetmi alebo muníciou je aj vymedzenie druhu, kategórie a povoleného množstva výbušnín. Do dovoleného obloženia objektu sa nepočítajú výbušniny rozpracované. Ich množstvo, ktoré pre tento objekt nie sú nebezpečné výbuchom alebo požiarom, určí technologický postup.

§ 18

Dokumentácia zariadenia

(1) Opravy strojov a zariadení na výrobu výbušnín (ďalej len "opravy") vopred písomne povoľuje podnikateľ alebo zodpovedný zástupcaa môžu ich vykonávať len oprávnené osoby.

(2) Bežné prevádzkové opravy možno vykonávať len na základe písomného príkazu na opravu, ktorý vydá zodpovedný zástupca oprávnenej osoby. Oprávnená osoba, alebo jej zodpovedný zástupca sa vopred presvedčí, či boli vykonané všetky bezpečnostné opatrenia, najmä vyčistenie strojov a zariadení od zvyškov výbušnín.

(3) Mimoriadne opravy a opravy väčšieho rozsahu (stredné a generálne) možno vykonávať len na základe písomného príkazu na opravu, ktorý vydá oprávnená osoba alebo jej zodpovedný zástupca.

(4) Pre opravy podľa odseku 3 sa vypracuje technologický postup opráv, ktorý schvaľuje oprávnená osoba alebo jej zodpovedný zástupca na základe odporučenia odbornej komisie zriadenej podľa osobitného predpisu.1).

(5) Príkaz na opravu obsahuje

a) meno a funkciu zamestnanca zodpovedného za vykonanie práce,

b) bližšie označenie objektu a pracoviska a určenie pracovnej skupiny, ktorá bude práce vykonávať,

c) druh prác a dobu platnosti príkazu,

d) spôsob kontroly, protipožiarne zabezpečenie zamestnancov a pracoviska počas vykonávania prác,

e) spôsob kontroly pracoviska po skončení prác,

f) upozornenie na možné ohrozenie,

g) preventívne, bezpečnostné a protipožiarne opatrenia podľa druhu vykonávanej práce.

(6) Opravy možno začať vykonávať až po splnení preventívnych, bezpečnostných a protipožiarnych opatrení uvedených v príkaze na opravu.

(7) Opravy možno vykonávať len za stáleho dozoru povereného zamestnanca, ktorý je oboznámený s výrobou, strojmi, zariadeniami, bezpečnostnými predpismi, ako aj s technologickým postupom a so správnym a bezpečným spôsobom vykonávania prác. Súčasne dozerá, či sú používané predpísané osobné ochranné pracovné pomôcky, nástroje, náradie, stroje a prístroje a na dodržiavanie protipožiarnych opatrení.

TRETIA ČASŤ

Strojné a elektrické zariadenia

§ 19

Základné ustanovenia

(1) V prevádzke sa môžu používať len strojné a elektrické zariadenia (ďalej len "zariadenia") a materiály, ktoré svojou konštrukciou, vyhotovením a technickým stavom 6) zodpovedajú predpisom na zaistenie bezpečnosti práce a prevádzky a nezhoršujú pracovné prostredie nad dovolené hodnoty 7)

(2) Podnikateľ vydá pokyny na obsluhu a údržbu zariadenia, ktoré obsahujú požiadavky na zaistenie bezpečnosti práce a prevádzky. Pokyny na obsluhu a údržbu musia podľa druhu zariadenia obsahovať

a) povinnosti obsluhy pred začatím prevádzky zariadenia v zmene,

b) povinnosti obsluhy počas prevádzky zariadenia,

c) rozsah, lehoty a spôsob vykonávania údržby,

d) spôsob zabezpečenia zariadenia počas prevádzky, pri premiestňovaní, odstavovaní z prevádzky a opravách a proti nežiaducemu uvedeniu do chodu,

e) spôsob dorozumievania a dávania návestí 8),

f) umiestnenie a zabezpečenie zariadenia po skončení prevádzky,

g) zakázané úkony a činnosti,

h) spôsob a rozsah záznamov o prevádzke a údržbe zariadenia.

(3) Návod na obsluhu a údržbu vydaný výrobcom zariadenia, ktorý spĺňa uvedené požiadavky, môže organizácia vyhlásiť za pokyny.

----------------------------------------------------------------
6) Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

7) Nariadenie vlády SR č.č.45/2002 Z.z. o ochrane zdravia pri práci s chemickými faktormi, Nariadenie vlády SR č. 201/2001 Z.z. o minimálnych bezpečnostných a zdravotných požiadavkách na pracovisko, Nariadenie vlády SR č.45/2002 Z.z. o ochrane zdravia pri práci s chemickými faktormi, vyhláška Ministerstva hospodárstva č.511/2001 Z.z. o podrobnostiach o hodnotení rizík existujúcich chemických látok pre život a zdravie ľudí a pre životné prostredie, Úprava Ministerstva zdravotníctva č.7/1978 o hygienických požiadavkách na pracovné prostredie reg. v Zbierke zákonov č.20/1978 Zb.

8) Nariadenie vlády SR č. 444/2001 Z.z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci.

§ 20

Dokumentácia zariadenia

(1) Pred začatím montážnych prác musí mať podnikateľ projektovú, prípadne výkresovú dokumentáciu zariadenia.

(2) Dokumentácia zariadenia musí riešiť zaistenie bezpečnej prevádzky a údržby.

(3) Dokumentácia elektrického zariadenia musí obsahovať aj dokumentáciu o určení prostredia a priestorov z hľadiska nebezpečenstva úrazu elektrickým prúdom a z hľadiska krytia a umiestnenia elektrického zariadenia.

(4) Pre všetky časti zariadení, ktoré sa majú prepravovať, musí sa v dokumentácii uviesť ich hmotnosť.

§ 21

Opravy, úpravy a rekonštrukcie zariadení na výrobu výbušnín, výbušných predmetov a munície,

(1) Úpravy a rekonštrukcie  zariadení na výrobu výbušnín, výbušných predmetov a munície vopred písomne povoľuje podnikateľ, alebo zodpovedný zástupca a môžu ich vykonávať len oprávnené osoby.

(2) Na zariadeniach sa môžu vykonať len také zmeny podľa odseku. 1, ktoré nezhoršia bezpečnosť práce a prevádzky. Dokumentácia o zmenách sa prikladá k základnej dokumentácii zariadenia.

(3) Bežné prevádzkové opravy možno vykonávať len na základe písomného príkazu na opravu, ktorý vydá poverený zamestnanec. Poverený zamestnanec sa vopred presvedčí, či boli vykonané všetky bezpečnostné opatrenia, najmä vyčistenie  zariadení od zvyškov výbušnín.

(4) Mimoriadne opravy a opravy väčšieho rozsahu (stredné a generálne) možno vykonávať len na základe písomného príkazu na opravu, ktorý vydá vedúci organizácie alebo ním poverený zamestnanec. Písomný príkaz a dokumentácia o mimoriadnych opravách a úpravách väčšieho rozsahu sa musí archivovať spolu s technickou dokumentáciou  zariadení na výrobu výbušnín.

(5) Pre opravy podľa odseku 4 sa vypracuje technologický postup opráv, ktorý posúdi odborná komisia a vydáva zodpovedný zástupca.

(6) Príkaz na zmenu a opravu zariadenia obsahuje

meno a funkciu zamestnanca zodpovedného za vykonanie práce

bližšie označenia objektu a pracoviska a určenie pracovnej skupiny, ktorá bude práce vykonávať,

 druh prác a dobu platnosti príkazu,

spôsob kontroly, protipožiarne zabezpečenie zamestnancov a pracoviska počas vykonávania prác,

spôsob kontroly pracoviska po skončení prác,

upozornenie na možné ohrozenie 9)

preventívne, bezpečnostné a protipožiarne opatrenia podľa druhu vykonávanej práce.

 (7) Opravy a zmeny zariadenia možno vykonávať len za stáleho dozoru povereného zamestnanca, ktorý je oboznámený s výrobou, strojmi, zariadeniami, bezpečnostnými predpismi, ako aj s technologickým postupom a so správnym a bezpečným spôsobom vykonávania prác. Súčasne dozerá, či sú používané predpísané osobné ochranné pracovné pomôcky, nástroje, náradie, stroje a prístroje a na dodržiavanie protipožiarnych opatrení.

––––––––––––––––––––––––––-

9) § 6 ods.1 zákona NR SR č. 124/2006 Z. z. o bezpečnosti a ochrane zdravia pri práci

§ 22

Požiadavky na zariadenie a jeho časti

(1) Zariadenie musí mať potrebnú stabilitu, vyhovovať predpokladanému zaťaženiu a namáhaniu a svojou konštrukciou zodpovedať prevádzkovým podmienkam.

(2) Zariadenie alebo jeho časti, ktoré sa môžu pohybovať zošmyknutím a pod., musia sa zabezpečiť proti nežiaducemu pohybu.

(3) Zariadenie musí svojím vyhotovením umožňovať bezpečnú obsluhu, čistenie, údržbu, montáž a demontáž. Časti zariadenia, ktoré vyžadujú častý prístup zamestnancov (ovládače, maznice, nastavovacie prvky a pod.), musia byť ľahko prístupné.

(4) Zariadenie nesmie svojou konštrukciou a prevádzkou spôsobiť požiar alebo výbuch horľavých plynov a pár, prachov alebo výbušnín. Na zariadení a v ich blízkosti nesmie dochádzať k nežiaducemu hromadeniu horľavých látok, ani výbušnín.

(5) Meracie prístroje na sledovanie prevádzkových údajov nevyhnutných pre bezpečnosť prevádzky (tlakomery, ampérmetre a pod.) musia mať výrazne vyznačenú dovolenú hodnotu meranej veličiny.

(6) Zariadenie sa musí zabezpečiť proti prekročeniu alebo podkročeniu určených prevádzkových hodnôt alebo polôh, ak by toto malo za následok ohrozenie bezpečnosti práce alebo prevádzky.

(7) Musí sa vylúčiť možnosť nežiaduceho uvedenia zariadenia do chodu a jeho zapnutia z viacerých miest súčasne.

(8) Časti zariadenia alebo materiál zariadením spracovávaný alebo upravovaný, ak svojím pohybom, akumulovanou energiou, teplotou, tvarom, alebo inak, ohrozujú bezpečnosť práce alebo prevádzky, musia sa zabezpečiť vhodným ochranným zariadením. Ak to nie je možné, musia sa nebezpečné časti a miesta trvale a výrazne označiť.

(9) Otvory zariadení, kde je nebezpečenstvo pádu, prepadnutia osôb alebo možnosti vniknutia končatín osôb, musia sa zakryť, ohradiť alebo inak zabezpečiť.

(11) Zariadenia sa musia dať vypnúť zo stanovišťa obsluhy; pri tom sa musia určeným bezpečným postupom samočinne zastaviť všetky zariadenia, pokiaľ sú súčasťou technologickej linky.

§ 23

Automaticky a diaľkovo ovládané zariadenia

(1) Automaticky alebo diaľkovo ovládané zariadenia sa musia samočinne zastaviť, ak

a) nie sú dodržané určené prevádzkové hodnoty.

b) vznikne porucha v prívode energie,

c) vznikne porucha na automatickom alebo diaľkovo ovládanom zariadení alebo na prevádzkovo-zabezpečovacom systéme.

(2) Automaticky ovládané zariadenia musia mať aj ručné ovládanie. Pri prepnutí na ručné ovládanie sa musí automatické ovládanie vyradiť z funkcie. V mieste diaľkovo ovládaného zariadenia musí byť blokovanie znemožňujúce uvedenie zariadenia do chodu. Zmena ovládania z automatického na ručné a blokovanie diaľkového ovládania musia byť zabezpečené uzamykateľným ovládačom.

(3) Automatické, diaľkovo ovládané a programovo riadené zariadenia sa musia vybaviť meracími prístrojmi alebo oznamovačmi na informáciu o prebiehajúcej pracovnej fáze.

§ 24

Ochranné zariadenia

(1) Ochranné zariadenie musí zabrániť prístupu osôb do nebezpečného priestoru.

(2) Ochranné zariadenie musí plniť svoju funkciu aj pri prerušení dodávky energie.

(3) Otvory ochranného krytu musia mať veľkosť volenú so zreteľom na ochrannú vzdialenosť od zdroja ohrozenia.

(4) Ochranný kryt sa musí vyhotoviť tak, aby sa pri obsluhe zariadenia nemusel odnímať.

§ 25

Ovládače a oznamovače

(1) Zariadenia musia mať ovládač na odpojenie od zdroja energie.

(2) Zariadenie poháňané dvoma alebo viacerými motormi so samostatnými spúšťacími ovládačmi musí mať aspoň jeden ovládač, ktorým sa zastaví zariadenie.

(3) Ovládač musí svojím vyhotovením vylučovať možnosť samovoľného zapnutia alebo vypnutia. Nesmie dovoliť súčasné zapnutie nežiaducich funkcií a musí mať označené polohy.

(4) Ovládač určený na použitie v mimoriadnych situáciách sa musí dať ľahko a rýchlo dosiahnuť z miesta obsluhy, musí byť výrazne označený a dobre viditeľný. Ovládače zariadení, ktorých prevádzka sa nesmie z bezpečnostných dôvodov prerušiť, musia sa označiť jednotným spôsobom.

(5) Ovládač sa musí chrániť alebo umiestniť tak, aby nemohlo dôjsť k nežiaducemu uvedeniu zariadenia do chodu.

(6) Oznamovače mimoriadnych situácií sa musia vyhotoviť tak, aby sa ich signály výrazne odlišovali od prevádzkových signálov a prevádzkového hluku.

§ 26

Potrubie

(1)Potrubie sa musí bezpečne uložiť, zavesiť, prípadne iným spôsobom zabezpečiť proti uvoľneniu alebo pádu.

(2) Ak sa zavesuje viac potrubí, musí sa každé z nich zavesiť samostatne a na ostatných nezávisle.

(3) Potrubie sa musí označiť podľa účelu alebo druhu pretekajúcej látky.

(4) Kanály potrubia musia byť nehorľavé.

§ 27

Časti zariadení pod dlážkou a na plošinách

(1) Pre obsluhu a údržbu zariadenia alebo jeho časti uloženej pod dlážkou sa musí ponechať dostatočne voľný priestor, bezpečne prístupný, vetraný a podľa potreby osvetlený a odvodnený.

(2) Plošiny na obsluhu a údržbu zariadenia musia byť pevné, bezpečne prístupné po schodoch alebo rebríkoch a vybavené zábradlím. V odôvodnených prípadoch môže byť zábradlie odnímateľné. Dlážky plošín nesmú byť klzké.

(3) Plošiny na obsluhu a údržbu  zariadenia vo väčšej výške ako 1,5 m musia mať na voľných stranách zábradlie. Vrchné držadlo musí byť upevnené vo výške 1,1 m. Keď sa na ohradenie nepoužije zábradlie s plnou stenou, musí sa v polovici výšky upevniť ďalšia pozdĺžna tyč.

(4) Na plošine pod ktorou sa môžu zdržiavať osoby, musí byť na podlahe ochranná lišta vysoká najmenej 0,1 m.

§ 28

Prevádzkarne a stanovištia obsluhy zariadení

(1) V prevádzkarni musí byť prevádzková dokumentácia a prostriedky pre poskytnutie prvej pomoci. Prevádzkarne a ich vybavenie musí byť označené značkami na zaistenie bezpečnosti a ochrany zdravia pri práci. Na stanovišti obsluhy sa musia nachádzať pokyny pre obsluhu a údržbu  zariadení, pokyny upravujúce činnosť obsluhy a ostatných osôb v prípadoch hroziaceho nebezpečenstva.

(2) Stanovište obsluhy stabilného zariadenia sa musí určiť tak, aby obsluha mohla zariadenie bezpečne ovládať a kontrolovať. Pri zariadení sa musí ponechať voľný priestor na obsluhu široký najmenej 0,8 m. Tieto rozmery sa musia dodržať do výšky najmenej 2,1 m.

(3) Dlážka prevádzkarni nesmie byť klzká a musí byť tak pevná, prípadne podľa potreby dočasne vystužená, aby zniesla najvyššie predpokladané zaťaženie a to aj pri nutných prácach na príslušných zariadeniach (údržba, montáž a pod.).

(4) V prevádzkarni so stálou obsluhou sa musí umiestniť telekomunikačné zariadenie napojené na dispečing, prípadne iné určené miesto.

(5) V čase, keď alebo zariadenie nie je v prevádzke alebo je bez dohľadu, musia byť dvere do prevádzkarne zamknuté. Ak sú zamestnanci v prevádzkarni, musia zostať odomknuté aspoň jedny dvere. Dvere sa musia otvárať smerom von a musia sa vyhotoviť z nehorľavého materiálu. Organizácia určí, kedy sa prevádzkareň musí vybaviť zariadením na kontrolu vstupujúcich osôb.

(6) Nepovolaným je vstup do prevádzkarne zakázaný. Tabuľka s týmto zákazom sa musí umiestniť na vonkajšej strane všetkých vstupných dverí.

(7) V prevádzkarni sa môžu uložiť len pomôcky a materiál potrebný na prevádzku a obsluhu zariadení.

(8) Na údržbu mobilných strojov, motorových vozidiel, motorových vozíkov alebo iných mobilných vozíkov určených pre technologické účely sa musia zariadiť odstavné miesta alebo garáže.

(9) Stanovište stálej obsluhy zariadení musí byť chránené pred nepriaznivými poveternostnými vplyvmi.

§ 29

Obsluha zariadení

(1) Samostatnou obsluhou zariadenia sa môže poveriť zamestnanec, ktorý

a) dovŕšil vek 18 rokov, prešiel určeným zácvikom a zložil skúšku z príslušných odborných vedomostí a predpisov na zaistenie bezpečnosti práce a prevádzky pred komisiou určenou vedúcim organizácie.

b) je odborne spôsobilý,

c) bol oboznámený s prevádzkovou dokumentáciou.

Odsek 1 sa nevzťahuje na samostatný výkon práce pre výkon práce podľa osobitných predpisov (napr. žeriavnik, viazač bremien, zvárač)

(2) Obsluhou jednoduchého elektrického zariadenia do 1 kV sa môže poveriť zamestnanec, s kvalifikáciou najmenej oboznámeného zamestnanca 10) a obsluhou ostatných elektrických zariadení s kvalifikáciou najmenej poučeného zamestnanca.10)

(3) Obsluha sa musí pravidelne preskúšavať z prevádzkovej dokumentácie a predpisov na zaistenie bezpečnosti práce a prevádzky. Ak nie sú lehoty skúšok ustanovené osobitnými predpismi určí ich organizácia.

-------------------------------------------------------------
10) Vyhláška Slovenského úradu bezpečnosti práce a Slovenského banského úradu č. 51/1978 Zb. o odbornej spôsobilosti v elektrotechnike.

§ 30

Povinnosti obsluhy

 (1)Pred začatím prevádzky zariadenia v zmene je obsluha povinná skontrolovať jeho stav podľa prevádzkovej dokumentácie a podľa pokynov pre obsluhu a údržbu. Zariadenie môže uviesť do chodu len pri správnej funkcii ochranných a bezpečnostných zariadení.

(2) Pred uvedením zariadenia do chodu je obsluha povinná sa presvedčiť, že nikto nie je v nebezpečnej blízkosti zariadenia. Ak tak nemôže urobiť, je povinná dať vopred na ohrozené miesta výstražné znamenie spôsobom určeným prevádzkovou dokumentáciou.

(3) Obsluha je povinná oznámiť nadriadenému alebo určenému zamestnancovi zistené závady na zariadení. Ak zistí závadu alebo poškodenie ohrozujúce bezpečnosť práce alebo prevádzky nesmie zariadenie uviesť do chodu. Ak zistí takúto závadu počas prevádzky, musí zariadenie ihneď zastaviť a zabezpečiť proti nežiaducemu uvedeniu do chodu.

(4) Obsluha je povinná počas prevádzky sledovať chod zariadenia a zaznamenávať určené údaje predpísaným spôsobom.

(5) Ak prevádzková dokumentácia neurčí inak, je obsluha povinná pri odchode zo svojho stanovišťa vypnúť zariadenie a zabezpečiť ho proti zásahu nepovolaných osôb a nežiaducemu uvedeniu do chodu.

§ 31

Uvedenie zariadenia do prevádzky

(1) Zariadenie sa môže uviesť do prevádzky len v prostredí a za podmienok, pre ktoré je určené a po vykonaní predpísaných prehliadok, skúšok a revízií.

(2) Pred uvedením zariadenia do prevádzky je organizácia povinná ohlásiť obvodnému banskému úradu použitie nového typu zariadenia pre výrobu výbušnín a manipuláciu s výbušninami.

§ 32

Prevádzka zariadení

(1) Na ovládanie zariadenia, okrem automaticky ovládaného zariadenia, musí sa určiť obsluha.

(2) Za chodu sa môžu čistiť a mazať len tie časti zariadenia, ktoré nevytvárajú nebezpečenstvo úrazu, a to len z miesta, kde zamestnanec nie je ohrozený prevádzkou zariadenia.

(3) Pohonné hmoty sa nesmú doplňovať za chodu motora, ak prevádzková dokumentácia neurčí inak.

 (4) Pri ručnej výmene nástrojov alebo iných prvkov sa musí zariadenie zastaviť a zabezpečiť proti uvedeniu do chodu, ak zariadenie alebo jeho upínacie časti nie sú konštruované pre bezpečnú výmenu nástrojov za pohybu.

(5) Ak vzniknú pri prevádzke zariadenia škodliviny, musia sa účinne zneškodňovať.

§ 33

Údržba, montáž a demontáž zariadení

(1) Údržba zariadenia sa musí vykonávať v rozsahu a lehotách určených prevádzkovou dokumentáciou. O jej výsledkoch sa musia viesť záznamy.

(2) Podnikateľ rozhodne, či je potrebné na zaistenie bezpečnosti práce alebo prevádzky vypracovať pracovný postup pre montáž alebo demontáž zariadenia.

(3) Podnikateľ je povinný zamestnancov, ktorí vykonávajú údržbu, vybaviť meracími prístrojmi, náradím a ostatnými pomôckami potrebnými na zaistenie bezpečnosti práce a prevádzky.

(4) Ak to vyžaduje povaha údržbárskych prác, musí sa zariadenie vypnúť a zabezpečiť proti nežiaducemu uvedeniu do chodu. Po skončení týchto prác sa musí overiť správna funkcia zariadenia.

§ 34

Základné ustanovenia pre elektrické zariadenia

(1) Elektrické zariadenia musia svojím vyhotovením zodpovedať prostrediu a priestorom, v ktorých sú prevádzkované, a to najmä z hľadiska nebezpečenstva úrazu elektrickým prúdom a z hľadiska krytia a umiestnenia elektrického zariadenia, požiaru alebo výbuchu horľavých plynov a pár, prachov, alebo výbušnín. Na elektrickom zariadení nesmie dochádzať k nežiaducemu hromadeniu horľavých látok, ani výbušnín. Ak k takémuto hromadeniu dochádza, organizácia musí zabezpečiť ich odstraňovanie v pravidelných intervaloch, ktoré sama určí.

(2) Rozvod elektrickej energie sa musí zakresliť do prehľadnej schémy a do mapy povrchovej situácie.

§ 35

Elektrické stanice a rozvodové zariadenia

(1) Elektrická stanica sa musí umiestniť a vyhotoviť tak, aby elektrické zariadenie v nej nebolo vystavené nepriaznivým vplyvom najmä pôsobeniu vody a prachu a nebezpečenstvu mechanického poškodenia.

(2) Do uzavretej elektrickej stanice môžu vstupovať len zamestnanci určení na obsluhu alebo údržbu elektrických zariadení, ktorí spĺňajú kvalifikačné požiadavky podľa osobitného predpisu 10).

(3) V elektrickej stanici sa musí umiestniť jednopólová schéma silového rozvodu.

(4) V elektrickej stanici a pred elektrickým rozvádzačom sa nesmie skladovať materiál a musí sa udržiavať voľný priestor na obsluhu a údržbu.

§ 36

Káble a káblové vedenia

(1) Káble sa musia ukladať, spájať a pripájať tak, aby neboli nepriaznivo namáhané alebo poškodzované a aby sa napätie v ťahu neprenášalo na vodiče.

(2) Uložené ale nepoužívané káble sa musia skratovať a na oboch koncoch zaizolovať alebo inak bezpečne ukončiť.

(3) Rýchlospojky a zásuvkové spojenia sa môžu použiť, ale nesmú ležať vo vode, alebo inak znečistenom mieste. Obe spojované časti sa musia v rozpojenom stave chrániť krytom proti mechanickému poškodeniu a proti znečisteniu.

§ 37

Ovládacie a bezpečnostné obvody

(1) Ovládacie obvody sa vyhotovujú ako izolované alebo jednopólovo prepojené s ochranným obvodom. Ak sú vyhotovené ako jednopólovo prepojené s ochranným obvodom, musia sa cievky stýkačov, relé a elektromagnetov pripojiť vždy jedným pólom na spätný (uzemnený) vodič. Všetky kontakty sa musia zapojiť do neuzemnenej vetvy, ktorá sa musí istiť proti skratu.

(2) Koncový vypínač vymedzujúci polohu pri prekročení ktorej môže dôjsť k ohrozeniu bezpečnosti práce alebo prevádzky, sa musí zapojiť do silového obvodu alebo sa použijú dva koncové vypínače v ovládacom (pomocnom) obvode. Vtedy sa jeden koncový vypínač zapojí v ovládacom obvode príslušného pohonu a druhý (bezpečnostný) v obvode ovládacej cievky spínača. Bezpečnostný koncový vypínač musí byť označený červenou farbou.

§ 38

Bezpečnostné tabuľky a vybavenie

(1) Pri elektrickej stanici sa musí umiestniť bezpečnostná tabuľka "Nehas vodou ani penovými prístrojmi!", pri elektrickej stanici so zariadením nad 1 kV aj tabuľka "Vysoké napätie - životu nebezpečné!".

(2) Pri rozvodnom zariadení nad 1 kV, okrem kábla, umiestnenom mimo uzavretej elektrickej stanice, sa musia umiestniť bezpečnostné tabuľky "Vysoké napätie - životu nebezpečné dotýkať sa elektrických zariadení!" a "Nehas vodou ani penovými prístrojmi!". Pri rozvodných zariadeniach diaľkovej pásovej dopravy sa musia umiestniť bezpečnostné tabuľky podľa osobitných predpisov. Pri ostatných rozvodných zariadeniach, ak sú umiestnené vo vodivom prostredí (v mokrých miestach, s vodivou podlahou a pod.) a kde by mohlo nastať nebezpečenstvo náhodilého dotyku so živými časťami, musí sa umiestniť tabuľka "Výstraha - životu nebezpečné dotýkať sa elektrických zariadení!".

(3) V uzavretej elektrickej stanici sa musí vyvesiť návod na poskytnutie prvej pomoci pri úraze elektrickým prúdom.

(4) V uzavretej elektrickej stanici musí byť

a) dielektrický koberec,

b) dielektrické rukavice v puzdre,

c) skúšačka napätia,

d) skratovacia súprava,

e) záchranný izolačný hák,

f) súprava na jednoduchú metódu oživovania,

g) bezpečnostné tabuľky podľa osobitného predpisu.

(5) Trasy vedení a rozvádzače sa musia označiť podľa príslušnosti vedenia k technologickým zariadeniam.

§ 39

Zamestnanec na riadenie montáže, prevádzky a údržby elektrických zariadení

(1) Podnikateľ je povinný určiť zamestnanca na riadenie montáže, prevádzky a údržby elektrických zariadení. Tento zamestnanec musí mať minimálne stredoškolské vzdelanie elektrotechnického smeru, najmenej 5 rokov praxe v elektrotechnickom odbore, z toho najmenej 3 roky v oblasti výroby výbušnín a zložiť skúšku pred komisiou obvodného banského úradu.

(2) Ak zamestnanec, určený podľa odseku 1, nemôže priamo riadiť montáž, prevádzku a údržbu elektrických zariadení, je povinný určiť ďalšieho zamestnanca s kvalifikáciou podľa osobitného predpisu 10) na priame riadenie týchto činností.

§ 40

Práca na elektrickom zariadení

(1) Práca na elektrickom zariadení pod napätím, okrem oznamovacích zariadení, sa môže vykonávať len výnimočne.

(2) Pred začatím práce na elektrickom zariadení pod napätím sa musí v okruhu najmenej 1 m odstrániť horľavý prach a zbytky výbušnín.

(3) Práce na elektrickom zariadení pod napätím môžu vykonávať len určení zamestnanci kvalifikáciou najmenej pre samostatnú činnosť.10)

§ 41

Údržba elektrických zariadení

(1) Údržba elektrických zariadení sa vykonáva podľa § 33 tejto vyhlášky.

(2) Spôsob a lehoty prehliadok elektrických zariadení určí podnikateľ a v smerniciach, ktoré potvrdí obvodný banský úrad. Prevádzková dokumentácia vyhotovená podľa § 33 musí byť v súlade s týmito smernicami.

(3) Pri prehliadkach sa musí kontrolovať, či

a) elektrické zariadenia a káblové rozvody nie sú poškodené alebo nesprávne používané,

b) vyhovuje ochrana pred nebezpečným dotykovým napätím (ochranné uzemnenie, kryty a pod.),

c) okolo elektrických zariadení sa udržiava čistota a poriadok, dodržiava voľný priestor a hasiace prístroje a ochranné pomôcky sú v dobrom stave.

(4) Nadprúdové ochrany do 1 kV sa musia skúšať pred uvedením do prevádzky a ďalej najmenej

a) raz za 3 roky na zariadeniach s príkonom väčším ako 100 kVA,

b) raz za 5 rokov na ostatných zariadeniach.

V priestoroch bez nebezpečenstva výbuchu sa tieto skúšky vykonávajú len na zariadeniach zabezpečujúcich stupeň dodávky.

(5) Priame nadprúdové ochrany nad 1 kV sa musia skúšať pred uvedením do prevádzky a ďalej najmenej raz za 2 roky.

(6) Na releových ochranách a automatikách sa musia vykonávať

a) primárne skúšky na elektrických zariadeniach vysokého a veľmi vysokého napätia

1. pri uvedení elektrického zariadenia do prevádzky,

2. namiesto každej tretej sekundárnej skúšky,

b) sekundárne skúšky

1. na elektrických zariadeniach hlavných transformačných staníc vysokého a veľmi vysokého napätia raz za rok,

2. na ostatných elektrických zariadeniach vysokého a veľmi vysokého napätia raz za 2 roky,

3. na elektrických zariadeniach do 1 kV v rozsahu kontroly a overenia správnej funkcie raz za 3 roky.

(7) Nadprúdová ochrana sa skúša vo všetkých článkoch. Článok istiaci proti preťaženiu sa skúša vypnutím podľa charakteristiky ochrany pri nastavení na menovitý prúd spotrebiča. Článok, istiaci proti skratu, ak je ním ochrana vybavená, sa skúša pri najmenšom prúde, pri ktorom má podľa údajov výrobcu článok pôsobiť. Elektronické ochrany sa skúšajú podľa návodu výrobcu.

ŠTVRTÁ ČASŤ

Zneškodňovanie a ničenie výbušnín, výbušných predmetov a munície

§ 42

Výklad pojmov

(1) Na účely tejto vyhlášky sa rozumie

a) priestorom na ničenie výbušnín, výbušných predmetov a munície územie určené a povolené na zneškodňovanie a ničenie výbušnín privádzaním k výbuchu a spálením, tvorené bezpečnostným okruhom a jeho najbližším okolím,

b) bezpečnostným okruhom obvod územia ohrozeného účinkami ničenia výbušnín, výbušných predmetov a munície, najmä rozletom materiálu, tlakovou vzduchovou vlnou a povýbuchovými splodinami,

c) manipulačným priestorom priestor vymedzený na prípravu výbušnín, výbušných predmetov a munície určených na ničenie, ktorý tvorí pracovisko a jeho najbližšie okolie.

(2) Výbušniny a výbušné predmety, ich odpady a veci, ktoré môžu byť výbušninami znečistené, s výnimkou odpadových vôd, môže ničiť a zneškodňovať dovolenými spôsobmi len zamestnanec***,*** ktorý má odbornú spôsobilosť pyrotechnika skupiny C, D alebo E. Muníciu môže ničiť a zneškodňovať dovolenými spôsobmi len zamestnanec***,*** ktorý má odbornú spôsobilosť pyrotechnika skupiny D alebo E.

(3) V prípade, že pri spracovaní alebo ničení vzniká ďalej využiteľný kovový odpad, môže sa odovzdať na ďalšie spracovanie len po dôkladnom očistení od výbušnín. Toto ustanovenie platí aj pre likvidáciu technologického zariadenia a náradia.

(4) Z bezpečnostných dôvodov sa ničia

a) výbušniny, výbušné predmety a munícia, ktoré sa nemôžu ďalej skladovať,

b) výbušniny, výbušné predmety a munícia nevyhovujúce požiadavkám technických noriem a preberacích podmienok,

c) odpady výbušnín vznikajúce pri výrobe a spracúvaní,

d) výbušniny, výbušné predmety a munícia, ktorých vlastnosti sa overovali skúškami.

(5) Pravidelne sa odstraňujú a zneškodňujú zvyšky výbušnín

a) na nástrojoch,

b) na strojoch a zariadeniach,

c) na pomocných prípravkoch,

d) odlúčené z odpadových vôd.

(6) Technologický postup sa vypracúva na ničenie jednotlivých druhov výbušnín, výbušných predmetov a munície a obsahuje najmä

a) rozhodnutie o spôsobe ničenia,

b) druh použitého zariadenia,

c) prípravu materiálov na ničenie,

d) bezpečnostno-technické obmedzenia, a to: maximálnu hmotnosť výbušniny, hrúbku a šírku vrstvy výbušniny a najväčšie množstvo naraz ničených výbušnín, výbušných predmetov a munície,

e) spôsob iniciácie alebo zápalu a použité prostriedky,

f) vymedzenie manipulačného priestoru, bezpečnostného okruhu a určenie času ich vyprázdnenia a uzavretia,

g) spôsob signalizácie a ochrany pred vstupom nepovolaných osôb,

h) spôsob ochrany osôb, vykonávajúcich ničenie výbušnín, výbušných predmetov a munície,

i) postup pri odstraňovaní zlyhaviek a postup pri mimoriadnych udalostiach,

j) hlavné zásady bezpečnosti práce pri ničení výbušnín, výbušných predmetov a munície.

(7) Evidencia o zneškodňovaní a ničení výbušnín, výbušných predmetov a munície sa vedie v autentizovanej záznamovej knihe, ktorá obsahuje najmä tieto údaje:

a) dátum ničenia,

b) druh a množstvo ničených výbušnín, výbušných predmetov a munície,

c) spotreba roznecovadiel a trhavín,

d) dôvod ničenia,

e) spôsob ničenia,

f) meno a podpis pyrotechnika.

§ 43

Miesto určené na ničenie výbušnín, výbušných predmetov a munície

 (1) Na ničenie výbušnín, výbušných predmetov a munície musí mať oprávnená osoba určené stále miesto, ktoré musí byť povolené podľa osobitných predpisov.2)

 (2) Pre každý spôsob ničenia sa musí určiť manipulačný priestor a bezpečnostný okruh a určená doba ich vypratania a uzatvorenia. Bezpečnostný okruh zahrňuje územie ohrozené účinkami ničenia najmä rozletom materiálu, tlakovou vlnou a jedovatými splodinami.

Zásady bezpečnosti práce a prevádzky pri ničení výbušnín výbušných predmetov a munície

§ 44

 (1) Rôzne druhy výbušnín, výbušných predmetov a munície musia byť so zreteľom k svojim vlastnostiam ničené samostatne. Spoločne možno ničiť len tie druhy výbušnín, ktoré už vo výrobe sú v zmesiach a ich ďalšie roztriedenie by bolo nebezpečné.

 (2) Miešanie viacerých druhov výbušnín určených na  ničenie je neprípustné. Uvedené platí tiež pre odpad výbušnín a znečistené výbušniny.

 (3) Výbušniny balené v pevných prepravných obaloch, určené na zničenie spaľovaním, musia byť pred zničením uvoľnené z obalov. Obaly výbušnín nesmú byť násilne otvárané. Pokiaľ sú výbušniny uložené v zaletovaných plechových obaloch, nesmú byť tieto obaly rozletované. Takého výbušniny sa zásadne ničia v trhacej jame.

 (4) Pri ničení neznámych, alebo neoznačených výbušnín, sa najprv vykoná ničenie malej skúšobnej vzorky. Podľa výsledku tejto skúšky pyrotechnik rozhodne o najvhodnejšom spôsobe ničenia príslušnej výbušniny.

 (5) Odpadové výbušniny (zmätky, diely vyradené pri skúškach, a pod.) musia byť zásadne odstraňované z pracovísk denne. Pokiaľ nie je stanovené inak, musia byť denne ničené. Ak je povolené výbušniny zhromažďovať za účelom neskoršieho ničenia, môžu byť ukladané len v objekte, miestnosti alebo priestore k tomuto účelu schválenom. Vadné a odpadové výbušniny, ukladané v skladoch slúžiacich pre skladovanie kvalitných výrobkov.

 (6) Pre každý druh výbušniny, výbušných predmetov a munície určenej k ničeniu musia byť používané vhodné manipulačné obaly zaručujúce maximálnu bezpečnosť pri manipulácii, skladovaní a preprave.

 (8) Zbytky výbušnín na rôznych predmetoch napr. na častiach strojov a zariadení, na prístrojoch, v nádobách, armatúrach a potrubí, na stenách, podlahách a častiach stavebnej konštrukcie prevádzok musia byť odborným spôsobom zneškodňované, pričom o spôsobe, dobe a mieste zneškodňovania rozhodne pyrotechnik, a to so zreteľom k vlastnostiam zbytkov výbušnín a k podmienkam bezpečnosti práce na pracovisku. Ak ide o pravidelné a opakované práce, musí byť táto činnosť začlenená do technologických postupov.

 (9) Pokiaľ je zariadenie, alebo jeho časť v prevádzkach na výrobu a spracovanie výbušnín, podrobované pravidelnému čisteniu, alebo je odosielané na opravu, musí byť zbavené i drobných zbytkov výbušnín vo všetkých svojich častiach.

 (10) Časť výrobného zariadenia, iniciátory (zápalky, roznecovadlá, rozbušky), munícia a ich diely, odosielané na ďalšie spracovanie ako kovový šrot, musia byť zbavené zbytkov výbušniny, čo v sprievodných dokladoch potvrdí odosielateľ.

 (11) Obalové materiály, drevené zariadenia, náradie, filtračné materiály, prípadne aj horľavé predmety, ktoré boli v styku s voľnou výbušninou a môžu byť ňou znečistené a ktoré nemožno ďalej používať, musia byť po vyradení z používania zničené spálením. Pri spaľovaní musí byť ohnisko spoľahlivo zaistené proti možnému rozhádzaniu zbytkov a musí byť zaistená požiarna bezpečnosť okolia. V blízkosti spaľovacieho miesta musia byť k dispozícii hasiace prostriedky a potrebný počet zamestnancov, odborne a zdravotne spôsobilých vykonať rýchly hasiaci zásah v prípade vzniku požiaru.

Ničenie výbušnín, výbušných predmetov a munície pomocou trhavín

§ 45

 (1) Výbušniny a munícia sa môžu dopraviť na miesto ničenia až po vyprataní manipulačného priestoru. V manipulačnom priestore a vo vnútri bezpečnostného okruhu sa po vyprataní môžu zdržovať len osoby, ktoré plnia pracovné úlohy, súvisiace s prípravou ničenia a jeho vykonaním, a to len so súhlasom alebo s vedomím pyrotechnika, ktorý ničenie vykonáva.

 (2) Pyrotechnik riadi a vykonáva prípravu a zneškodňovanie výbušnín, výbušných predmetov a munície, najmä prípravu  a uloženie náloží, ukladanie roznetnej nálože a jej adjustáciu, prípravu a kontrolu správnosti zapojenia roznetu a vlastné odpálenie. Práce pomocného charakteru môžu vykonávať ďalší určení zamestnanci podľa pokynov a pod dozorom pyrotechnika. Po zničení výbušnín a po uplynutí čakacej doby, stanovenej v technologickom postupe pyrotechnik prekontroluje miesto ničenia, zatiaľ čo ostatné osoby zostávajú v úkryte a čakajú na jeho príkazy.

 (3) Pri príprave výbušnín, výbušných predmetov a munície k ničeniu smie byť prítomní len najnutnejší počet osôb. Pri dokončovaní prípravy roznetu a pred jeho kontrolou odošle pyrotechnik všetky osoby do úkrytu.

 (4) Bezpečnostný okruh sa zaistí hliadkami, alebo iným vhodným spôsobom, určeným oprávnenou osobou alebo jej zodpovedným zástupcom tak, aby sa zabránilo vstupu nezúčastnených osôb do ohrozeného územia.

 (5) Začiatok a koniec doby uzavretia bezpečnostného okruhu sa vyhlasuje výstražnými signálmi, ktoré musia byť dobre vnímateľné po celom obvode bezpečnostného okruhu a druh signálu musí byť volený tak, aby nedošlo k jeho zámene. Signál sa vyhlasuje vo dvoch stupňoch, prvý stupeň je príkazom k odchodu osôb z ohrozeného územia a k odchodu hliadok na určené stanovište; druhý stupeň sa vyhlasuje po úplnom vyprataní bezpečnostného okruhu spravidla jednu minútu pred roznetom. Každý člen hliadky zodpovedá za uzáveru jemu prideleného úseku bezpečnostného okruhu.

 (6) V prípade porušenia uzáveru bezpečnostného okruhu, alebo pri iných okolnostiach, znemožňujúcich vykonanie ničenia, musí byť stanovený núdzový signál, odlišný od výstražných signálov.

 (7) Roznetná sieť sa musí zhotoviť, umiestniť a zabezpečiť tak, aby nedošlo k jej poškodeniu a porušeniu jej funkčnej spoľahlivosti.

 (8) Všetky práce spojené s prípravou roznetnej siete riadi alebo vykonáva pyrotechnik, ktorý po uzatvorení bezpečnostného okruhu skontroluje zapojenie a posledný odchádza do úkrytu.

 (9) Ničenie sa ukončuje signálom, ktorý sa vyhlasuje po uplynutí čakacej doby a po prehliadke miesta ničenia pyrotechnikom. Tento signál je znamením k uvoľneniu bezpečnostného okruhu. Príkazy k oznámeniu jednotlivých druhov výstražných signálov dáva zásadne pyrotechnik zodpovedajúci za správny a bezpečný priebeh ničenia.

 (10) Spaľovacie miesto a jeho okolie musia byť v priebehu spaľovania strážené z bezpečného stanovišťa až do úplného zhorenia výbušnín. Potom musí byť spaľovacie miesto prehliadnuté pyrotechnikom, zuhoľnatené alebo nespálené zbytky zhromaždené, podľa potreby zmiešané s drevenými hoblinami alebo iným horľavým materiálom a spálené. Nespáliteľné zbytky musia byť zo spaľovacieho miesta odstránené a uložené na miesto k tomu určené (napr. kontajnery). Po ukončení spaľovania musí byť spaľovacie miesto riadne vyčistené. V blízkosti spaľovacieho miesta musí byť k dispozícií hasiaci prostriedok a potrebný počet osôb, odborne a zdravotne spôsobilých vykonať rýchly hasiaci zásah v prípade vzniku požiaru.

§ 46

Prevádzkové nehody

 Ak vznikne nebezpečná udalosť alebo závažná priemyselná havária podnikateľ pri ohlasovaní, vyšetrovaní a evidencii postupuje podľa osobitného predpisu. 12)

------------------------------------------------------------------

 12) Zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, prekonzultovať, zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov.

PIATA ČASŤ

Výstavba výrobní výbušnín, laboratórií, skúšobní, vývojových pracovísk, strelníc a pomocných zariadení

§ 47

Triedy nebezpečia výbušnín a objektov

 (1) Výbušniny sa podľa chovania pri výbuchovej premene zaraďujú do tried a skupín nebezpečia podľa prílohy č. 1.

 (2) Trieda nebezpečia objektov je daná triedou a skupinou nebezpečia výbušniny, pre ktorú je objekt určený, a najvyšším stupňom nebezpečnosti operácií, ktoré sa v ňom vykonávajú. Triedenie najdôležitejších výrobných objektov z hľadiska ohrozenia okolia je uvedené v prílohe č. 2 a 3.

§ 48

Určenie bezpečnostných vzdialeností

 (1) Bezpečnostné vzdialenosti medzi objektmi sa určujú výpočtom podľa prílohy č.2 a 3.

 (2) Pri výpočte bezpečnostných vzdialeností sú do obloženia zahrnuté všetky výbušniny. Ak sú v objekte výbušniny rôznych tried nebezpečia, určí sa bezpečnostná vzdialenosť pre výbušninu najvyššej triedy a skupiny nebezpečia, pričom sa počíta s celkovým obložením. Toto neplatí, ak sú v objektoch vykonané ochranné opatrenia proti prenosu výbuchu alebo rozšíreniu požiaru, kde možno použiť pre výpočet bezpečnostných vzdialeností aj dielčie obloženie objektu. Pri určovaní bezpečnostnej vzdialenosti medzi dvoma vzájomne sa ohrozujúcimi objektmi sa stanoví bezpečnostná vzdialenosť pre každý objekt zvlášť, ale uvažuje sa väčšia z nich. Bezpečnostná vzdialenosť sa počíta od steny ohrozujúceho priestoru.

 (3) Pre určenie bezpečnostnej vzdialenosti platí

a) ak je objekt čiastočne chránený valom, potom v smere otvorených strán sa počíta bezpečnostná vzdialenosť ako pre objekt neovalovaný,

b) ak sú dva susedné objekty obrátené k sebe otvorenými stranami, stanoví sa vzdialenosť medzi nimi ako pre objekty bez valov,

c) ak je voľná strana bunkrového objektu chránená valom, pokladá sa tento objekt za ovalovaný,

d) ak majú dva objekty spoločný val, pokladá sa pri výpočtoch každý za objekt s jedným valom,

e) u stavieb bunkrového typu umiestnených v spoločnom zásype sa každá z nich považuje za ovalový objekt,

f) ak sa vykonáva výroba výbušnín v objektoch spolu bezprostredne súsediacich, kde nie je zabránené prenosu výbuchu z jedného objektu na druhý, pokladajú sa takéto objekty za súbor výrobní; bezpečnostné vzdialenosti sa počítajú podľa celkového obloženia súboru výrobní.

 (4) Do obloženia objektov sa nepočítajú výbušniny rozpracované alebo spracované, pokiaľ nie sú nebezpečné výbuchom.

 (5) U objektov laborácie streliva a munície všetkých ráži sa stanoví obloženie výbušninami s ohľadom na možnosť prenosu výbuchu celého množstva výbušnín.

§ 49

Ochranné valy

 (1) Okolie objektov triedy nebezpečia A sa chráni proti účinkom výbuchu ochrannými valmi, ochrannými stenami, výfukovým prevedením stavby, kyvnými stenami, zalesnením a pod. Prírodná prekážka, napr. návršie, kopec, skala, vyrastený lesný porast šírky najmenej 15 m, môžu nahradiť ochranný val, ochrannú stenu, ak je dostatočne vysoká. Priehľadnosť lesného porastu nesmie byť v tomto prípade väčšia ako 30% v zimnom období a jej vyhodnotenie je podnikateľ povinný doložiť výpočtom alebo fotograficky. Lesný porast musí byť od objektov vzdialený najmenej 8 m.

 (2) Pokiaľ z výpočtu bezpečnostnej vzdialenosti podľa vyplýva povinnosť zriadiť ochranný val, potom sa zriaďuje vo všetkých smeroch možného ohrozenia.

 (3) K stavbe ochranných valov možno použiť len nehorľavý a zhutnený materiál. Pokiaľ je ochranný val z kamenistej sypaniny, použije sa na jeho vnútornej strane vrstva triedeného materiálu o hrúbke najmenej 1 m s priemerom zŕn do 16 mm. Povrch ochranného valu sa zaistí proti erózii.

 (4) Strešná rímsa objektov nesmie presiahnuť korunu ochranného valu, u objektov s jednostranným sklonom strechy to platí pre strešnú rímsu nižšej strany strechy. Koruna ochranného valu musí presahovať najmenej o 0,5 m hornú úroveň spracovávaných výbušnín. Vnútorný svah ochranného valu smie mať sklon najviac 40 a šírku v korune najmenej 0,5 m. Profil ochranného valu sa doloží výpočtom stability včítane sadnutia telesa valu a jeho zatlačenia do podložia.

 (5) Ak nie je niektorý z ochranných valov spojený s ostatnými ochrannými valmi, musia presahovať bočné hrany ostatných ochranných valov najmenej o 0,5 m. Oddelený val možno nahradiť rovnako vysokou ochrannou stenou. Ochranný val môže mať ukončenie bočnej časti opornou stenou do výšky najviac dvoch tretín ochranného valu.

 (6) Vzdialenosť päty uzavretého valu ku stene objektu je najviac 3 m a vzdialenosť päty oddeleného valu od steny objektu najviac 5 m. Medzera medzi pätou ochranného valu a stenou objektu je upravená posýpaním pieskom, vydláždením alebo vybetónovaním, bez trávy a porastu. Pozdĺž päty ochranného valu sa zriaďuje odvodňovací kanál pre odvod vody.

 (7) Vnútorný svah ochranného valu nemusí spĺňať sklon stanovený v ods. 4 v celej svojej dĺžke, pokiaľ je jeho súčasťou zvislý oporný múr; ten však nesmie presahovať polovicu výšky ochranného valu. Do vnútorného svahu ochranného valu nie je možné umiestniť žiadne zariadenie, príručný sklad výbušnín,  úschovne výbušnín a výbušného odpadu.

 (8) Ak nie je možné vylúčiť nebezpečie výbuchu v časti objektu, musí sa zaistiť zníženie odrazu tlakovej vlny na priľahlé pracoviská.

 (9) Namiesto ochranného valu možno použiť ochrannú stenu. Vzdialenosť ochrannej steny od stien objektu nesmie byť menej než 1 m a nesmie presiahnuť 5 m.

 (10) Priechody v ochrannom vale sa zriaďujú buď prerušením ochranného valu, alebo ako tunely. Zriaďujú sa čo najbližšie k únikovej ceste z objektov, sú najmenej 1,5 m široké so sklonom do 8°, oblúkovité alebo zalomené tak, aby akákoľvek priamka nimi vedená pretínala ich stenu chránenú ochranným valom. Pri nesplnení tejto podmienky sa zriaďuje vo vzdialenosti 1 až 4 m od vonkajšej päty ochranného valu proti ústiu prechodu ďalší ochranný val, alebo ochranná stena, prekrývajúca ústie tunela vo všetkých smeroch najmenej o 1,5 m alebo rovnakej výšky ako prerušený val a s korunou presahujúcou korunu prerušeného valu najmenej o 0,5 m.

 (11) Tunelový prechod sa zriaďuje najmenej 2,1 m vysoký s osvetlením, bez akýchkoľvek výstupkov so stenami a stropom zo železobetónu alebo iného odolného materiálu.

 (12) Pokiaľ bude pri ústi tunela na vonkajšej strane ochranného valu vybudovaný núdzový kryt pre obsluhu s monolitickou železobetónovou konštrukciou, zásyp stropu je najmenej 0,5 m.

 (13) Úschovne výbušnín a výbušného odpadu sa zriaďujú v priechodoch ochranného valu, pokiaľ to vyžaduje technologický sled operácií.

 (14) Na vonkajšej strane ochranného valu môžu byť umiestnené príručné sklady výbušnín.

 (15) Do vonkajšieho svahu ochranného valu nemôžu byť umiestnené zariadenia, ktoré nie sú spojené s objektom v ochrannom vale technologickými rozvodmi alebo ktoré neslúžia pre umiestnenie rozvádzačov kontrolných meracích prístrojov, prípadne zariadení pre diaľkové ovládanie objektov.

§ 50

Konštrukčné požiadavky na objekty

 (1) Na konštrukciu stien, prepážok, zárubní, dverí, výfukových plôch a strešných konštrukcií sa používajú nehorľavé, prípadne ťažko horľavé materiály. V prípade použitia dreva sa zníži jeho vznietivosť.

 (2) Vnútorné steny objektov, včítane stropu, musia byť hladké a spoje medzi stenami a podlahou zaoblené. Povrchová úprava musí umožniť účinné vyčistenie.

 (3) Objekty nesmú byť z tých stavebných materiálov a náterov, ktoré tvoria s vyrábanými a spracovávanými výbušninami výbušné, alebo zápalné zmesi a zlúčeniny.

 (4) Strecha objektov môže byť zhotovená len

a) ako výfuková, s vlastnou mernou hmotnosťou strešného plášťa bez krovu najviac 150 kg.m2  u objektov s nebezpečím výbuchu výbušnín alebo munície a 90 kg.m2 u objektov s nebezpečím výbuchu horľavých pár, alebo

b) ako odolná proti účinkom výbuchu, pevne zakotvená do obvodových stien a tak dimenzovaná, aby odolala tlakovej vlne a ostatným účinkom prípadného výbuchu, alebo

c) ako strecha znižujúca účinok tlakovej vlny, ktorá obmedzí účinky prípadného výbuchu na najnižšiu možnú mieru.

 (5) Krytiny striech sa zhotovujú z takých materiálov, aby v prípade požiaru nemohlo dôjsť k jeho šíreniu krytinou.

 (6) Povrch podlahy a obslužných plošín objektov, kde sa nachádzajú výbušniny, pyrotechnické výrobky a munícia sa vyhotovia s povrchom ľahko čistiteľným a umývateľným. Povrch podlahy sa zhotovuje nepriepustný, bez trhlín a nadväzujúci na steny. Tam, kde vznik iskry môže spôsobiť oheň alebo výbuch, sa podlahy zhotovia z neiskrivého materiálu. V budovách s kyslou prevádzkou musia byť podlahy kyselinovzdorné, ich vyhotovenie sa riadi druhom kyslého prostredia. Pri výrobe a spracovaní látok zvlášť citlivých voči mechanickým nárazom sa podlahy a pracovné plošiny pokrývajú pružným materiálom. V prevádzkach, kde sa pracuje s kvapalnými nitroestermi, sa používa na pokrytie podláh olovo alebo iný vhodný materiál. Podlahy v objektoch s nebezpečím výbuchu horľavých prachov, plynov a pár alebo s nebezpečím požiaru alebo výbuchu výbušnín v dôsledku výboja statickej elektriny sa zhotovia s ochranou proti jej hromadeniu.

 (7) Dvere v objektoch musia byť bez prahov. Dvere objektov sa opatria uzáverom ktorý umožní  ľahké otvorenie tlakom zvnútra; zamykanie na kľúč zvnútra miestnosti sa vylúči. V miestnostiach s veľkou prašnosťou s nebezpečím výbuchu výbušnín, pyrotechnických výrobkov a munície sa používajú také zámky, západky, kľúče a kovania, aby sa zabránilo iskreniu pri trení; to platí aj pre okná a svetlíky.

 (8) Pancierové dvere, ktoré majú zabrániť prenosu výbuchu z miestnosti, sa otvárajú len do tejto miestnosti.

 (9) Okná a svetlíky do objektov prevádzok s voľnými výbušninami sa zasklia matným sklom alebo sklom bez bublín a kazov, alebo sa natrú náterom bielej farby.

 (10) Stropné okná objektov, kde sa pracuje s voľnými výbušninami, sa zvnútra zaistia proti pádu črepín, pokiaľ nie je použité sklo z netrieštivou úpravou alebo sklo s drôtenou mriežkou.

 (11) Z objektov musia byť najmenej dva východy; výnimkou sú miestnosti, v ktorých dvere zaberajú polovicu šírky steny. Za východ sa považujú aj okná, pokiaľ sú vybavené uzávermi na ľahké otváranie tlakom zvnútra. Výška parapetnej dosky sa stanoví podľa účelu okna, pričom možnosť úniku oknom nesmie byť obmedzená vykurovacími telesami alebo inou prekážkou zvnútra aj z vonkajšej strany okna.

 (12) Vzdialenosť z ktoréhokoľvek miesta objektu od východu smie byť najviac 15 m u objektov triedy nebezpečia A, u ostatných najviac 20 m.

 (13) Miestnosti výrobní bezdymných prachov musia mať výfukové plochy, ktorých úhrnný súčet v m2 sa stanoví podľa vzorca

 F = 3 . M . 1000-1,

kde F je celková výfuková plocha v m2, M je obloženie v uvažovanej miestnosti v kg.

§ 51

Elektrické zariadenia objektov

 (1) Objekty sa chránia pred účinkami blesku a pred nebezpečnými účinkami statickej elektriny.

 (2) Objekty, v ktorých prerušenie elektrického prúdu by mohlo spôsobiť poruchu výroby alebo poškodenie výrobného zariadenia, sa zásobujú elektrickým prúdom z dvoch samostatných rozvodní alebo z dvoch rôznych samostatných sekcií, pričom najmenej jedna je vybavená automatickým zapínaním s nezávislým zdrojom prúdu.

 (3) V objektoch, v ktorých pri výrobných operáciách nie je dovolená prítomnosť obsluhy, sa vykonáva ovládanie technologických zariadení z úkrytu.

§ 52

Dopravné cesty

 (1) Cesty medzi objektmi za zriaďujú len s bezprašným povrchom.

 (2) Odstupové vzdialenosti miest, kde sa triedia náklady nebezpečné výbuchom, sa stanovujú výpočtom podľa prílohy č. 2.

 (3) Pri použití dopravných prostriedkov v prevedení bezpečnom proti výbuchu nie je vzdialenosť dopravných ciest od objektov všetkých tried nebezpečia obmedzená.

 (4) K objektom sa zaistí bezpečný príjazd pre požiarne a sanitné vozidlá.

§ 53

Spojové zariadenia

 (1) V objektoch, v ktorých nie je telefón alebo iné spojovacie zariadenie (ďalej len „telefón“), je nutné zaistiť umiestnenie takéhoto zariadenia vo vzdialenosti najviac 120 m.

 (2) Objekty, v ktorých sú zriadené laboratória, skúšobne, vývojové pracoviská a strelnice, musia mať zavedené telefóny.

§ 54

Strelnice

 (1) Strelnice sa delia podľa účinku a z hľadiska dodržania bezpečnosti na

a) tunelové alebo polozakryté, pre skúšanie munície a streliva do ráže 30 mm,

b) tunelové alebo polozakryté, pre skúšanie munície a streliva ráže nad 30 mm,

c) diaľkové, pre streľbu do voľného terénu,

d) špeciálne, k overeniu zvláštnych požiadaviek.

 (2) Strelnica sa umiestňuje mimo priestor prevádzky alebo na jeho okraji. V polozakrytej strelnici pre skúšanie munície a streliva ráže nad 30 mm musí byť pásmo strelby vzdialené od objektov najmenej 200 m.

 (3) Priestor strelnice s prevádzkovými a pomocnými objektmi včítane palebných postavení sa oplotí alebo inak zaistí spôsobom vyhovujúcim miestnym podmienkam a vybaví výstražnými tabuľkami.

 (4) Palebné postavenia a ohrozený priestor za nimi sa oddelí od ostatných objektov a zariadení strelnice. V strelnici polozakrytej pre skúšanie munície ráže nad 30 mm sa toto oddelenie vykoná ochrannou stenou alebo valom.

 (5) Výstrelná sa smeruje do priestoru s terénnymi prekážkami (kopec, terénna vlna, výmole).

 (6) Laboračné dielne strelnice sa oddelia od palebných postavení.

 (7) V tunelovej strelnici sa jednotlivé strelecké linky od seba oddelia ochrannou stenou alebo valom, ich výška sa riadi účelom, pre ktoré boli vybudované.

 (8) V diaľkových strelniciach pre skúšanie munície a streliva ráže nad 30 mm je nutné, aby vzájomná vzdialenosť nechránených susedných palebných liniek bola najmenej 500 m. Túto vzdialenosť možno znížiť, ak sú palebné postavenia chránené proti tlakovému účinku výstrelu. Dĺžka streleckej linky sa určí súčtom najväčšieho dostrelu najvýkonnejšej zbrane zväčšeného o 10% a črepinového účinku strely.

 (9) Pri skúškach munície a streliva so svetelnou, zápalnou a priebojne zápalnou strelou sa vykonajú opatrenia k zabráneniu vzniku požiaru voľbou materiálu dopadišťa a vytvoria možnosti efektívneho hasičského zásahu.

 (10) Šírka strelnice sa stanoví podľa druhu streľby. Pri streľbách pod eleváciou do terénu sa určí šírka zo súčtu možných bočných odchýliek a črepinového účinku strely. Zistená vzdialenosť sa zvýši na každú stranu o 500 m po celej dĺžke ako bočné zaistenie.

 (11) Pri priamych strelbách s dopadovým uhlom do 250, je nutné, aby bol možný odraz striel eliminovaný zvolením terénu dopadišťa. Pokiaľ nemožno odraz striel celkom vylúčiť, určí sa šírka strelnice ako súčet štvrtiny najvyššieho dostrelu najvýkonnejšej zbrane a črepinového účinku zbrane. Zistená vzdialenosť sa zvýši na každú stranu o 500 m po celej dĺžke ako bočné zaistenie.

 (12) Pri stanovovaní dĺžky a šírky strelnice určenej pre protilietadlovú strelu sa prihliada na dolet črepín, ktoré môžu byť podľa sily vetra až na vzdialenosť polovice výšky rozletu (rozprasku) strely.

 (13) Špeciálne strelnice s nechráneným dopadišťom sa umiestnia v oddelených priestoroch vzdialených od všetkých objektov, okrem krytu pre obsluhu, do strán a dozadu najmenej 700 m. U strelníc s chráneným dopadišťom možno túto vzdialenosť znížiť.

ŠIESTA ČASŤ

Prevádzka objektov

§ 55

Všeobecné ustanovenia o objektoch

 (1) Obloženie jednotlivých objektov výbušninami, výbušnými predmetmi a muníciou sa stanoví tak, aby boli dodržané bezpečnostné vzdialenosti podľa prílohy č. 2. Obloženie sa na pracovisku zreteľne vyznačí.

 (2) V objekte je možné ponechať mimo pracovnú zmenu len výbušniny, výbušné predmety a muníciu v rozpracovanom stave, napr. vzorky odobrané na skúšku, alebo výbušné medziprodukty.

 (3) Vzorky výbušnín sa označia spôsobom predpísaným v prevádzkovej dokumentácii.

§ 56

Udržiavanie poriadku

 (1) Pri práci s výbušninami, výbušnými predmetmi a muníciou v objekte sa postupuje tak, aby nedošlo k ich rozsypaniu alebo rozliatiu; ak k tomu dôjde, rozsypaná alebo rozliata výbušnina sa ihneď bezpečne odstráni alebo zneškodní.

 (2) V objektoch smie byť len nevyhnutné množstvo horľaviny potrebnej pre pracovné úkony; tieto sú uložené v nádobách na stanovenom mieste a označené spôsobom predpísaným v prevádzkovej dokumentácii.

 (3) Pri prerušení práce na dobu dlhšiu ako jedna zmena sa každé pracovisko v objekte starostlivo vyčistí, uprace a prehliadne. Zamestnanec zodpovedný za pracovisko sa osobne presvedčí, či sú vypnuté zdroje energie určené v prevádzkovej dokumentácii. V laboratóriách, skúšobniach, strelniciach a vývojových pracoviskách pri skúšobných postupoch, ktoré si vyžadujú dlhodobý priebeh, a tam, kde nie je zabezpečená kontrola po skončení pracovnej doby, sa vykonajú opatrenia, aby počas tejto doby nemohlo dôjsť v prípade nepredvídanej udalosti ku vzniku a rozšíreniu požiaru.

 (4) Dopravné cesty sa udržujú v  bezpečnom stave.

 (5) Priestor do vzdialenosti 8 m od stien objektov a vnútorné strany ochranných valov sa priebežne zbavujú horľavých porastov a materiálov.

§ 57

Zásady pre práce s výbušninami, výbušnými predmetmi a muníciou

 (1) Pri práci s výbušninami, výbušnými predmetmi a muníciou sa môžu vykonávať len také práce, ktoré sú stanovené v prevádzkovej dokumentácii alebo určené konkrétnymi pokynmi nadriadeného zamestnanca.

 (2) S výbušninami, výbušnými predmetmi a muníciou sa môže pracovať len vtedy, keď je na pracovisku, alebo v jeho blízkosti, aspoň jeden ďalší zamestnanec, ktorý v prípade nehody zaistí potrebné opatrenia.

 (3) Pri práci s výbušninami, výbušnými predmetmi a muníciou sa nesmú na pracovisku zdržiavať fyzické osoby, ktoré sa nezúčastňujú pracovného postupu alebo ktorým nebola prítomnosť povolená.

 (4) Každý, kto pri práci s výbušninami, výbušnými predmetmi a muníciou spozoruje nebezpečenstvo, ktoré by mohlo ohroziť zdravie alebo životy ľudí alebo majetku, alebo príznaky takéhoto nebezpečenstva, je povinný, ak nemôže nebezpečenstvo odstrániť sám, oznámiť to ihneď dozornému orgánu a podľa možnosti upozorniť všetky osoby, ktoré by mohli byť týmto nebezpečenstvom ohrozené.

 (5) Pred začatím každej práce s výbušninami, výbušnými predmetmi a muníciou v laboratóriách, skúšobniach, vývojových pracoviskách a strelniciach sa vykoná kontrola, či skúšobné zariadenie je použiteľné na bezpečné vykonanie skúšky. Ak sú na zariadení závady, nesmie sa na ňom pracovať.

Osobitné ustanovenia pre laboratória, skúšobne a strelnice

§ 58

 (1) Výbušniny nepreverených vlastností a výbušniny so zníženou stabilitou pripravené pre výskumné účely sa ukladajú mimo pracovných priestorov tak, aby ich prípadný rozklad neohrozil zdravie a majetok. Na pracoviskách smú byť uschovávané najmenej 2 m od miesta uloženia alebo manipulácie s ostatnými výbušninami.

 (2) V laboratóriách nesmú byť trvale ukladané vzorky výbušnín, s ktorými sa nepracuje.

 (3) Výbušniny, výbušné predmety a munícia sa spracovávajú a uchovávajú na takom mieste, aby nemohli byť ohrozené požiarom.

 (4) Spôsob ukladania výbušnín, výbušných predmetov a munície a ich označenie sa stanoví v prevádzkovej dokumentácii.

 (5) Do obloženia laboratória sa nezahŕňajú roztoky a suspenzie výbušnín vo vode a v rozpúšťadlách, pokiaľ nie sú schopné vybuchnúť.

§ 59

 (1) Výbušniny vyrábané a spracovávané v laboratóriách sa evidujú spôsobom stanoveným v prevádzkovej dokumentácii.

 (2) Ostatné výbušniny, ktoré sa ukladajú do skladu pri laboratóriu, sa evidujú; evidencia sa vzťahuje aj na príjem a výdaj vzoriek od iných fyzických a právnických osôb.

§ 60

 (1) V prevádzkovej dokumentácii sa stanoví, kde bude pri východe z laboratória inštalovaná sprcha alebo uložená ochranná prikrývka.

 (2) V prevádzkovej dokumentácii sa stanoví, kedy sa na vonkajšej strane laboratória nad dvermi musí umiestniť červené svetlo, ktoré svieti, keď sú na pracovisku vykonávané rizikové operácie.

 (3) Pri prevádzke laboratória nesmú byť dvere laboratória zamknuté.

 (4) Laboratórne stoly pre práce s výbušninami sa vyhotovia s povrchovou úpravou umožňujúcou ich ľahkú umyvateľnosť.

 (5) Telefón sa inštaluje na miesto ľahko dosiahnuteľné, ktoré nie je ohrozené výbuchom.

§ 61

 (1) Skúšobne sa vybavia skúšobným zariadením podľa druhu vykonávanej skúšky, prípadne podľa druhu skúšanej výbušniny. Skúšky sa vykonávajú na určenom mieste.

 (2) Pred vykonávaním skúšok sa zaistí prístup na pracovisko strážením, výstražnými značkami alebo iným spôsobom určeným v prevádzkovej dokumentácii.

 (3) Pri skúškach, pri ktorých nie je možné vylúčiť ohrozenie obsluhy sa stanovia v prevádzkovej dokumentácii bezpečné vzdialenosti, do akých sa obsluha pri skúške uchýli, alebo sa vybudujú bezpečnostné úkryty.

 (4) Skúšky výbušnín smú vykonávať len odborne spôsobilí určení zamestnanci oprávnenej osoby.

 § 62

 (1) Muničné komponenty potrebné pre balistické a funkčné skúšky a ich zostavy vybavené iniciátormi, trhavinami, bezdymným prachom, zažihovačom a pyrotechnickými zložami sa uložia v súlade s predpismi o skladovaní výbušnín. Zbrane pre balistické skúšky sa skladujú v oddelenom priestore a podľa potreby sú dopravené k jednotlivým skúškam.

 (2) Zbrane určené ku skúškam sa pred začatím skúšky preskúšajú a zistené závady sa odstránia. Zbrane môžu byť použité len k plneniu stanoveného skúšobného programu. Práce na strelnici sa vykonávajú podľa prevádzkovej dokumentácie.

 (3) Pred začatím streľby sa overí, či boli zaistené prístupové cesty k strelnici podľa prevádzkovej dokumentácie.

 (4) Záchytné tunely pre veľkorážovú muníciu sa upravia tak, aby pri streľbe nedošlo k ich prerazeniu alebo spätnému odrazu striel. Pri streľbe na panciere musí by strelnica krytá, alebo musia byť po dobu streľby v ohrozenom priestore vykonané opatrenia, zabraňujúce úrazu črepinami. Obsluha streleckých stanovíšť je pri streľbách v úkryte.

 (5) Obsluha streleckého stanovišťa sa chráni pred rozletom úlomkov v prípade roztrhnutia zbrane pri výstrele a pred tlakovým účinkom výstrelu. Spôsob ochrany sa stanoví v prevádzkovej dokumentácii.

§ 63

Prevádzka objektov a organizácia práce

 (1) Do priestoru objektov určených pre prácu s výbušninami majú prístup len zamestnanci, ktorých prítomnosť vyplýva z pracovného zaradenia. Ďalšie osoby môžu do týchto objektov vstupovať len so súhlasom podnikateľa, ktorý musí zaistiť ich nevyhnutné poučenie a doprovod.

 (2) Vo všetkých objektoch, určených pre prácu s výbušninami a v ich okolí, ktorých užívanie môže ovplyvniť prevádzku objektu, musí byť udržiavaný poriadok a čistota, každý predmet musí mať svoje určené miesto a pracovisko musí byť prehľadne usporiadané.

 (3) V objektoch smú byť len výrobné zariadenia, nástroje a pomôcky potrebné pre výkon práce, ktoré sú predpísané v prevádzkovej dokumentácii. Po použití musia byť uložené v čistom stave na určenom mieste.

 (4) Odkladať odevy, prechovávať potraviny, jesť a piť sa smie len na vyhradených miestach (šatne, jedálne, kancelárie a pod.).

 (5) Po ukončení pracovnej zmeny, alebo pri prerušení výroby na dobu dlhšiu než jedna zmena musia byť objekty, výrobné zariadenia, nástroje a pomôcky vyčistené od zbytkov výbušnín, upratané a prekontrolované určeným zamestnancom, ktorý výsledok kontroly zaznamená.

 (6) Po skončení pracovného týždňa alebo výrobného cyklu, musia byť objekty, výrobné zariadenia, nástroje a pomôcky, ako aj okolie objektov, dôkladne vyčistené od zbytkov výbušnín, upratané a prekontrolované určeným zamestnancom, ktorý výsledok kontroly zaznamená.

 (7) Odpady výbušnín musia byť ukladané do nádob zvlášť k tomu určených a zreteľne označených. Tieto odpady sa musia evidovať, pravidelne odstraňovať a odborne ničiť.

 (8) Pre odpady, ktoré sa môžu hromadiť v kanalizačných nádržiach alebo v miestach neprípustných pre čistenie po ukončení pracovnej činnosti, musí byť v prevádzkovej dokumentácii stanovený spôsob ich zneškodňovania alebo ničenia, včítane termínu a spôsobu čistenia týchto miest.

 (9) Ostatné odpady, smeti a materiály znečistené výbušninami, musia byť ukladané do nádob pre tento účel vhodných a zreteľne označených, pritom musia byť z nádob pravidelne odstraňované a odborne zničené.

 (10) Na každom pracovisku musí byť na viditeľnom mieste uvedené povolené množstvo výbušnín.

 (11) Pre prevádzku skladov výbušnín, vybušninárskych laboratórií, skúšobní a strelníc musí byť vypracovaný prevádzkový poriadok.

SIEDMA ČASŤ

PREVÁDZKOVÁ DOKUMENTACIA A OPRAVY ZARIADENÍ PRE PRÁCU S VÝBUŠNINAMI

§ 64

Prevádzková dokumentácia

 (1) Pre začatím prác s výbušninami musí podnikateľ vydať pre každú prácu, činnosť, výrobok, výrobnú operáciu alebo čistenie, technologický postup, pracovný postup, pracovné inštrukcie, prevádzkovú smernicu, dopravný poriadok, prevádzkový poriadok alebo pokyny pre obsluhu a údržbu (ďalej len „prevádzková dokumentácia“).

 (2) Prevádzková dokumentácia musí určiť náväznosť, prípadne súbežnosť pracovných operácií, podmienky pre bezpečný výkon práce, ohrozené miesta a spôsob ich označenia, prostriedky a prístrojovú techniku na  zaistenie bezpečnosti práce a prevádzky a opatrenia na zabezpečenie pracoviska v čase, keď sa na pracovisku nepracuje.

 (3) Prevádzková dokumentácia musí byť v súlade s požiadavkami predpisov na zaistenie bezpečnosti práce a prevádzky, s rozhodnutím o povolenie stavby alebo zariadenia, s technickými podmienkami výrobcu alebo dodávateľa zariadenia alebo stavby a s návodom výrobcu na obsluhu a údržbu zariadení.

 (4) Pre obdobné činnosti sa môže používať typová prevádzková dokumentácia upravená na miestne podmienky.

 (5) Zamestnanci musia byť pred začatím prác oboznámení s prevádzkovou dokumentáciou v rozsahu, ktorý sa ich týka.

 (6) Podnikateľ, alebo zodpovedný zástupca, je povinný zaistiť pravidelnú a účinnú kontrolu dodržiavania prevádzkovej dokumentácie a jej bezodkladné úpravy podľa konkrétnych podmienok.

 (7) Bez prevádzkovej dokumentácie nesmú začať práce s výbušninami, pyrotechnickými výrobkami a muníciou.

 (8) Prevádzková dokumentácia musí byť archivovaná najmenej rok od ukončenia prác. Pokiaľ pri vykonávaní prác došlo k závažnému pracovnému úrazu musí byť prevádzková dokumentácia archivovaná najmenej 5 rokov .

 (9) Prevádzková dokumentácia musí byť uložená na mieste určenom podnikateľom, prístupnom pre zamestnancov, ktorí podľa nej majú pracovať.

 (10) Náležitosti na vypracovanie, schvaľovanie a kontrolu prevádzkovej dokumentácie upravuje príloha č. 5.

 (11) Na výskum a vývoj výbušnín sa nevzťahujú ustanovenia odseku 1 až 10, musí však byť určený zamestnanec, zodpovedný za túto činnosť a musí byť stanovené najvyššie povolené množstvo výbušnín pre pracovisko.

ÔSMA ČASŤ

POŽIARNA OCHRANA

§ 65

Závodný hasičský útvar

Na zriadenie závodného hasičského útvaru platí osobitný predpis. 13)

–––––––––––––––

13) Zákon 314/2001 Z.z. o požiarnej ochrane v znení neskorších predpisov.

§ 66

Zaobchádzanie s ohňom

 (1) Používať otvorený oheň, rozpálené predmety a fajčiť je možné len v tých priestoroch, ktoré určí oprávnená osoba. Do priestorov organizácie je zakázané prinášať predmety, pomocou ktorých je možné založiť oheň alebo spôsobiť výbuch.

 (2) Ak je v priestoroch, v ktorých je použitie otvoreného ohňa zakázané, potrebné použiť otvorený oheň alebo rozpálené predmety, takéto práce možno vykonať len na základe písomného povolenia, ktoré vydáva oprávnená osoba alebo jej zodpovedný zástupca.

 (3) V priestoroch organizácie sa na vhodných a viditeľných miestach umiestňujú zreteľné nápisy alebo značky zákazov a výstrah.

 (4) Priestory organizácie podľa odseku 1 sa bezpečne oddelia od priestorov, kde hrozí nebezpečenstvo výbuchu alebo požiaru, a vybavia sa stabilnými zapaľovačmi a popolníkmi.

§ 67

Požiarna ochrana

 (1) Pre každý objekt pre práce s výbušninami sa vypracuje dokumentácia požiarnej ochrany, ktorej rozsah určí podnikateľ, alebo zodpovedný zástupca v spolupráci s orgánom štátneho požiarneho dozoru. 14)

 (3) Určené objekty pre práce s výbušninami sa vybavia potrebným hasiacim zariadením a požiarnou signalizáciou.

14) § .......... zákona 314/2001 Z.z. o požiarnej ochrane v znení neskorších predpisov, vyhláška Ministerstva vnútra Slovenskej republiky č. , ktorou sa vykonávajú niektoré ustanovenia zákona Slovenskej národnej rady o požiarnej ochrane.

DEVIATA ČASŤ

PRVÁ POMOC

§ 68

V priestoroch objektov pre práce s výbušninami sa vhodne umiestnia prostriedky na poskytovanie prvej pomoci pri úrazoch alebo náhlych ochoreniach. V bezpečnej častí výrobnej prevádzky sa zriadi a účelne vybaví priestor na poskytnutie prvej pomoci.

Na pracovných úsekoch musia byť vyškolení zamestnanci na poskytovanie prvej pomoci.

Pri prácach s výbušninami musí zamestnanec hlásiť každú nevoľnosť svojmu nadriadenému.

Na rýchle poskytnutie prvej pomoci musí byť trvalo k dispozícii vozidlo rýchlej zdravotnej pomoci.

DESIATA ČASŤ

Balenie, preprava, evidencia, ničenie a zneškodňovanie výbušnín, výbušných predmetov a munície.

§ 69

Evidencia výbušnín

 (1) Oprávnená osoba, ktorý vyrába alebo spracúva výbušniny, výbušné predmety a muníciu musí viesť evidenciu o nich tak, aby bol vždy prehľad o tom, kde sa výbušniny, výbušné predmety a munícia nachádzajú, v akom množstve a ako sa s nimi naložilo.

 (2) Každý druh výbušniny, výbušných predmetov a munície sa eviduje samostatne.

 (3) Súčasťou evidencie sú aj doklady o príjme a výdaji výbušnín výbušných predmetov a munície a zápisy o zneškodnení alebo zničení výbušnín, výbušných predmetov a munície.

 (4) Evidencia výbušnín, výbušných predmetov a munície sa člení na

a) vstupnú evidenciu,

b) evidenciu v procese ich výroby (evidencia vo výrobniach a prevádzkových skladoch týchto výrobkov),

c) evidenciu hotových výrobkov (skladová evidencia).

 (5) Evidencia podľa odseku 4 písm. a), b) sa vedie v záznamových knihách alebo na evidenčných kartách, prípadne pomocou výpočtovej techniky, a to oddelene od ostatnej účtovnej evidencie materiálov a rozpracovaných výrobkov. Na túto evidenciu nadväzuje a spoločne s ňou sa vedie v záznamových knihách evidencia odpadových výbušnín, ktorej zápisy musia byť zhodné s protokolmi o zneškodnení alebo zničení výbušnín. Evidenčné karty sa poradovo číslujú. Evidencia značkovaných výbušnín sa vedie oddelene.

 (6) Evidencia hotových výrobkov podľa odseku 4 písm. b) sa vedie v záznamových knihách. Zápisy o príjme v týchto knihách musia byť v súlade s evidenciou vedenou podľa odseku 5.

 (7) V záznamoch o evidencii výbušnín, výbušných predmetov a munície sa nesmie vymazávať ani prepisovať. Chybne zapísané hodnoty sa prečiarknu jednoduchou čiarou, aby boli aj potom čitateľné; správne údaje sa zapíšu do nového riadku. Vykonanie opravy potvrdí oprávnený zamestnanecsvojím podpisom. Záznamové knihy musia byť viazané šitím a strany očíslované. Na titulnej strane sa uvedie

a) názov organizácie,

b) počet listov, deň, ktorým sa záznamy začínajú a končia,

c) meno, osobné číslo a podpis zamestnanca, zodpovedného za vedenie evidencie.

 (8) Záznamy o evidencii výbušnín, výbušných predmetov a munície sa po zapísaní posledného zápisu uzavrú, prekontrolujú porovnaním ich konečného stavu so skutočným stavom a uschovajú po dobu troch rokov. Tým nie sú dotknuté predpisy o archivovaní písomností. 15)

 (9) Všetky zápisy v záznamoch o evidencii výbušnín, výbušných predmetov a munície sa najmenej raz za tri mesiace porovnajú so skutočným stavom a uzavrú.

 (10) Záznamy o evidencii musia byť na pracovisku kedykoľvek k dispozícii kontrolným a dozorným orgánom.

 (11) Záznamové knihy o evidencii munície a streliva sa trvalo archivujú. 16)

 (12) Každé odcudzenie, stratu alebo nález výbušnín, výbušných predmetov a munície v priestore organizácie je povinný ten, kto takúto skutočnosť zistí, bezodkladne oznámiť oprávnenej osobe alebo jej zodpovednému zástupcovi, ktorý je povinný bezodkladne to ohlásiť najbližšiemu útvaru Policajného zboru Slovenskej republiky.

------------------------------------------------------------------

15) Zákon č. 395/2002 Z. z. o archívoch a registratúrach a o doplnení niektorých zákonov. Vyhláška MV SR č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov.

16) Zákon NR SR č. 246/1993 Z. z o zbraniach a strelive v znení neskorších predpisov

§ 70

Balenie a doprava výbušnín

 (1) Výbušniny sa dodávajú len v obaloch, ktoré svojou kvalitou a vlastnosťami zodpovedajú technickým preberacím podmienkam výrobku (ďalej len "expedičný obal") a sú zabezpečené tak, aby bolo zrejmé akékoľvek svojvoľné porušenie expedičného obalu.

 (2) Každý expedičný obal na výbušninu sa vyhotoví tak, aby z neho nemohla výbušnina preniknúť na povrch. Materiál expedičných obalov a uzáverov musí byť k výbušnine neaktívny.

 (3) Každý expedičný obal musí byť až do spotrebovania výbušniny zreteľne a trvale označený názvom výbušniny, názvom výrobcu, dátumom výroby a uvedením množstva výbušniny v príslušných merných jednotkách. Ak to požaduje odberateľ, môžu byť niektoré alebo všetky údaje šifrované alebo sa môžu použiť značky.

 (4) Expedičné obaly jednotlivých druhov priemyselných trhavín musia byť farebne odlíšené.

 (5) Výbušniny prepravované mimo organizácie musia spĺňať požiadavky osobitných prepravných predpisov. 17)

------------------------------------------------------------------

17) Zákon č. ........... Z. z. o cestnej doprave., v znení neskorších predpisov. VyhláškaMinisterstva dopravy č. 132/1964 Zb. o železničnom prepravnom poriadku v znení neskorších predpisov. Vyhláška Ministerstva dopravy č. 134/1964 Zb. o prepravnom poriadku vodnej dopravy v znení neskorších predpisov. Vyhláška Ministerstva dopravy č. 17/1966 Zb. o leteckom prepravnom poriadku v znení neskorších predpisov. Zákon č. 135/1961 Zb. o pozemných komunikáciách (cestný zákon), v znení neskorších predpisov.

Vyhláška ministra zahraničných vecí č. 64/1987 Zb. o Európskej dohode o medzinárodnej cestnej preprave nebezpečných vecí (ADR)

JEDENÁSTA ČASŤ

Osobitná a ohlasovacia povinnosť oprávnenej osoby

§ 71

Povinnosti oprávnenej osoby

 (1) Oprávnená osoba je povinná vykonať včas potrebné preventívne a zaisťovanie opatrenia a bezodkladne odstraňovať nebezpečné stavy, ktoré by mohli ohroziť prevádzku alebo verejný záujem najmä bezpečnosť života a zdravie ľudí s ohľadom na možný vznik požiaru a výbuchu.

 (2) Okrem povinností uložených zvláštnym predpisom je oprávnená osoba povinná zisťovať príčiny každého prípadu nežiaduceho výbuchu alebo prevádzkovej nehody a vyvodzovať z nich príslušné závery.

 (3) V objektoch, v ktorých sa konajú práce s výbušninami musí byť nepretržite, počas celej pracovnej doby vykonávaný stály dozor. Zamestnanci, ktorí sú určení k výkonu tohto stáleho dozoru (majster, vedúci dielne a pod.) môžu sa v tejto dobe vzdialiť z pracoviska podliehajúceho ich dozoru len vtedy, keď odovzdajú výkon stáleho dozoru určenému zástupcovi.

§ 72

Ohlasovacia povinnosť

 (1) Oprávnená osoba je povinná ohlásiť zahájenie výroby výbušnín, jej prerušenie na dobu dlhšiu než 30 dní alebo ukončenie, najmenej 8 dní predom príslušnému obvodnému banskému úradu.

 (2) Ohlásenie o zahájení alebo prerušení výroby výbušnín obsahu názov a sídlo oprávnenej osoby s bližším označením miesta výroby, účel a druh výroby, dátum začatia, plánované ukončenie, prípadne prerušenie výroby.

DVANÁSTA ČASŤ

Spoločné, prechodné a záverečné ustanovenia

§ 73

Spoločné ustanovenia

§ 74

Prechodné ustanovenia

§ 75

Účinnosť

PRÍLOHA 1

Zatriedenie výbušnín, výbušných predmetov a munície podľa nebezpečenstva

|  |  |  |
| --- | --- | --- |
| Podtrieda1) | Por. č. | Druh výbušniny, výbušného predmetu a munície |
| 1.1(A I) | 12 | Traskaviny - suchá traskavá ortuť s obsahom vody do 10%, azidy olova a striebra, tricinát, (trinitrorezorcinát olovnatý), tetrazén, pikráty ťažkých kovov a podobne. Traskavé zlože pre roznecovadlá (zápalky, roznetky, rozbušky a podobne) obsahujúce traskaviny uvedené pod por. č. 1 v suchom stave. |
| 1.2(A II) | 345 | Vysokobrizantné kvapalné trhaviny ako nitroglycerín, diglykoldinitrát, nitroglykol.Neflegmatizované a flegmatizované vysokobrizantné trhaviny a ich zmesi (pentrit, hexogén, oktogen, tetryl, trhacia želatina a podobne) a výbušné predmety bez kovového obalu, ktoré ich obsahujú v suchom stave. Výbušné predmety s kovovým obalom obsahujúce trhaviny uvedené v podtriede 1.1 |
| 1.3(A III) | 6789101112131415 |  Čierny prach vo voľnom a zlisovanom stave.Priemyselné trhaviny sypké, poloplastické a plastické, obsahujúce nitroestery alebo trinitroaromáty.Trinitrotoluén a jeho zmesi, nie však s trhavinami uvedenými pod por. č. 4, iné trinitroaromáty suché (trinitrorezorcin, kyselina pikrová a podobne) a výbušné predmety bez kovových obalov, ktoré ich obsahujú. Plastické trhaviny na báze trhavín uvedených pod por. č. 4 a výbušné predmety, ktoré ich obsahujú (okrem munície). Nitrocelulóza s obsahom vlhkosti do 10%.Pyrotechnické zlože skupiny 1 vo voľnom a zlisovanom stave.2) Hotová ostrá munícia s výbušnou náplňou podtried 1.1 až 1.3. Poloostrá neadjustovaná munícia, jej všetky druhy a ráže (bez roznecovadiel), súčasti munície obsahujúce náplň výbušnín podtriedy 1.2 a 1.3.Výbušné predmety s kovovým obalom obsahujúce výbušné látky uvedené v podtriede1.3 (okrem munície).Roznecovadlá, t.j. zápalky, roznetky, rozbušky každého druhu, trhacie náplne s rozbuškou, ostré zapaľovače s počinovou náplňou a podobne okrem výbušných predmetov uvedených pod por. č. 26, 27. |
| 1.4(B) | 1617181920212223 | Bezdymové prachy drobnozrnné, pri ktorých ľahko dochádza k prechodu z horenia do detonácie. Bezdymové prachy drobnozrnné okrem prachov uvedených pod por. č. 16. Priemyselné trhaviny sypké, polosypké a poloplastické neobsahujúce látky podtried 1.1 až 1.3  Priemyselné trhaviny typu slurry.  Traskavá ortuť s obsahom vody najmenej 10%.  Nitrocelulóza s obsahom vody alebo alkoholu od 10% do 15%.Spáliteľná masa a výrobky z nej (spáliteľné plášte).  m-Dinitrobenzén suchý kryštalický a ostatné suché dinitroaromáty s rovnakou alebo vyššou citlivosťou na iniciáciu kompresnou vlnou.  |
| 1.5(B,C) | 2526272829303132333435363738 | Náboje s nevýbušnou strelou ráže nad 30 mm.Ostré zapaľovače bez rozbuškovej poistky, bez počinovej náplne, zápalkové šrauby a podobne. Zápalky v expedičnom obale (s obsahom napríklad 100 ks v jednej vrstve, v ktorej je vylúčený prenos detonácie).  Pyrotechnické zlože skupiny 2 vo voľnom a zlisovanom stave.2)  Výrobky laborované pyrotechnickými zložami skupín 1 a 2. 2)  Výrobky civilnej a špeciálnej pyrotechniky, ohňostroje, signálne rakety, elektrické piluly, výbušniny a podobne. Bezdymové prachy každého druhu (nitrocelulózne, nitroglycerínové, diglykolové) a náplne z nich s výnimkou prachov uvedených pod por. č. 16 a 17.  Nitrochipsy (nitrocelulóza zmäkčená vhodným zmäkčovadlom s prídavkom pigmentov),iba tie, ktoré sú klasifikované ako výbušniny.  Nitrocelulóza s obsahom vody alebo alkoholu nad 25 %, položelatina s obsahom vody nad 25%.  Drobnozrnné dvojzložkové prachy s obsahom vody nad 15%.  Tuhé pohonné hmoty.  Suché dinitroaromáty okrem suchého m-dinitrobenzénu (dinitrotoulény, dinitronaftalény a podobne) a výbušné predmety, ktoré ich obsahujú, s citlivosťou na iniciáciu kompresnou vlnou slabšou, ako má suchý kryštalický m-dinitrobenzén.  Pyrotechnické zlože skupiny 3 vo voľnom aj zlisovanom stave. 2)  Pyrotechnické zlože skupiny 3 v zalaborovanom stave a výbušné predmety obsahujúce termitové zápalné nálože. 2) |
| 1.6(C) | 3940 | Náboje s nevýbušnou strelou do ráže 30 mm, zapaľovače s rozbuškovou poistkou bez počinovej náplne.  Kvapalné, ľahkovznetlivé zápalné zmesi a výbušné predmety nimi plnené. |

 Vysvetlivky k tabuľke:

1) Výbušniny, výbušné predmety a muníciu do triedy a skupiny nebezpečenstva zaraďuje výrobca podľa kapitoly 2.2 vyhlášky ministra zahraničných vecí č. 64/1987 Zb. o Európskej dohode o medzinárodnej cestnej preprave nebezpečných vecí (ADR).

2) Skupiny pyrotechnických zloží z hľadiska nebezpečenstva ich výbuchu alebo požiaru:

Skupina 1 Pyrotechnické zlože vo voľnom nezlisovanom stave, pri ktorých môže dôjsť až k výbušnému rozkladu:

 a) zlože určené na dosiahnutie zvukových efektov,

 b) zlože zapaľovacie, nápalky,

 c) zlože zápalné s kyslíkatými soľami, napríklad chlorečnanové zlože s obsahom najmenej 50% chlorečnanu, dvojzložkové na báze kovových práškov (Al, Mg, Al-Mg, Zr a podobne) a kyslíkatých solí a peroxidov ako okysličovadiel a podobne.

Skupina 2 Pyrotechnické zlože vo voľnom nezlisovanom stave, pri ktorých po aktivácii môže dôjsť k výbušnému rozkladu len za mimoriadnych podmienok (napríklad prudké zvýšenie tlaku plynov pri ich horení):

 a) zlože osvetľovacie,

 b) zlože zábleskové,

 c) zlože stopovkové a podobne.

Skupina 3 Pyrotechnické zlože bez nebezpečenstva výbušného rozkladu:

 a) zlože bezplynné a máloplynné do oneskorovačov,

 b) termitové zlože,

 c) zlože skupiny 2, silne flegmatizované (napríklad dymové zlože a podobne).

PRÍLOHA 2

Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou na povrchu od ohrozených objektov

1. Bezpečnostná vzdialenosť skladov S (m) podtriedy nebezpečenstva 1.1 až 1.3 sa vypočíta,

a) ak je obloženie menšie ako 2 000 kg, podľa vzorca

 S = k1 x (Wekv)1/2,

b) ak je obloženie 2 000 kg a väčšie, podľa vzorca

 S = k2 x (Wekv)1/3,

kde k1, k2 - koeficienty zvolené podľa charakteru ohrozeného objektu a dovoleného stupňa jeho poškodenia a ich hodnoty sú uvedené v tabuľke č. 1,

 Wekv - ekvivalentné obloženie skladu (kg).

Ekvivalentné obloženie skladu sa vypočíta podľa vzorca

 Qvyb

 Wekv = ------ x W,

 4187

 kde Qvyb - výbuchové teplo skladovanej výbušniny (kJ x kg-1) udané výrobcom,

 W - obloženie skladu (kg).

2. Ak ide o sklady podtriedy nebezpečenstva 1.1 až 1.3 umiestnené vo vale a o ohrozené objekty, pri ktorých sa počíta bezpečnostná vzdialenosť s koeficientom k1 až do hodnoty 2,5 alebo k2 až do hodnoty 8, môže sa vypočítaná bezpečnostná vzdialenosť podľa bodu 1 skrátiť až o 50 %.

3. Ak ide o obloženie väčšie ako 10 000 kg, je potrebné doplniť bezpečnostnú vzdialenosť rozborom ďalších možných nežiadúcich účinkov na širšie okolie.

4. Bezpečnostná vzdialenosť skladov S (m) podtried nebezpečenstva 1.4 až 1.6 sa vypočíta podľa vzorca

 S = k3 x W1/3

 kde k3 - koeficient zvolený podľa charakteru objektu uvedený v tabuľke č. 2,

 W - obloženie skladu (kg).

5. Ak ide o sklady podtried nebezpečenstva 1.4 až 1.6 v stavebnom vyhotovení, ktoré zvyšuje ochranu ohrozených objektov, alebo sklady umiestnené vo valoch s požiarnou stenou bez otvoru smerujúcou k ohrozenému objektu a s výfukovou plochou smerujúcou do voľného priestoru, možno bezpečnostnú vzdialenosť vypočítanú podľa bodu 4 skrátiť až o 25 %.

6. Ak leží ohrozený objekt v smere výfukovej plochy skladu podtriedy nebezpečenstva 1.4 až 1.6, je potrebné dodržať bezpečnostné vzdialenosti vypočítané podľa bodu 4, najmenej však

a) 60 m, ak ide o výrobné objekty v prevádzkach výrobní výbušnín s nebezpečenstvom výbuchu,

b) 100 m, ak ide o výrobné objekty bez nebezpečenstva výbuchu (správne, sociálne, energetické a iné objekty),

c) 240 m, ak ide o obytné budovy mimo územia výrobného závodu (cesty, železnice).

7. Najmenšia vzdialenosť skladu podtried nebezpečenstva 1.4 až 1.6 od skladu podtried nebezpečenstva 1.1 až 1.3 je 28 m, od skladov podtried nebezpečenstva 1.4 až 1.6 je 25 m. Tieto najmenšie vzdialenosti sa vzťahujú na sklady podtried nebezpečenstva 1.4 až 1.6 bez vonkajších stavebných úprav podľa bodu 5 a sklady podtriedy nebezpečenstva 1.1 až 1.3 bez valu.

8. Pri určovaní bezpečnostnej vzdialenosti medzi dvoma skladmi sa určí bezpečnostná vzdialenosť pre každý sklad osobitne, ale uvažuje sa väčšia z nich.

9. Pri rôznom stavebnom vyhotovení a umiestnení skladov nebezpečných výbuchom sa určujú bezpečnostné vzdialenosti podľa týchto zásad:

a) ak nie je okolo objektu uzavretý val, tak v smere otvorených strán sa bezpečnostná vzdialenosť vypočíta ako pri objekte bez ochranných valov,

b) ak sú dva susedné objekty obrátené k sebe otvorenými stranami, bezpečnostná vzdialenosť medzi nimi sa vypočíta ako pri objektoch bez valov,

c) ak majú dva objekty spoločný val, považuje sa pri výpočtoch každý za objekt s jedným valom a rieši sa podľa bodu 8,

d) ak sú sklady situované tak, že ich vzdialenosti sú kratšie ako vypočítané bezpečnostné vzdialenosti, musia sa tieto sklady považovať za súbor skladov. Bezpečnostné vzdialenosti sa vypočítajú podľa celkového obloženia všetkých skladov súboru,

e) v osobitných prípadoch možno vypočítané bezpečnostné vzdialenosti zmeniť len na základe odborného posudku.

Tabuľka č. 1:

Koeficienty na určenie bezpečnostných vzdialeností od skladov výbušnín podtriedy nebezpečenstva 1.1 až 1.3

|  |  |  |  |
| --- | --- | --- | --- |
| **Ohrozený objekt** | **Stupeň poškodenia objektu****Stupeň ohrozenia zdravia.** | **k1** | **k2** |
| Sklad výbušnín  | Deštrukcia objektu, prelomenie muriva. Nedôjde k prenosu detonácie. Žiadna ochrana obsluhy skladu.  | 0,5  | 2 až 4 |
| Nevýznamné objekty bez trvalej obsluhy  | Úplné rozrušenie budov, prevrátenie železničných vozňov, poškodenie elektrickej siete a podobne. Nedostatočná ochrana osôb, ťažké ujmy na zdraví a smrť. | 0,5 až 1  | 2 až 4 |
| Výrobné objekty v prevádzkach výrobní výbušnín s nebezpečenstvom výbuchu  | Rozrušenie menej odolných budov, vnútorných drevených priečok, rámov okien a dverí. Ťažké zranenia osôb spôsobené padajúcimi troskami. Vážne poškodenie ušných bubienkov a pľúc tlakovou vlnou. | 1 až 2,5  | 4 až 8 |
| Výrobné objekty bez nebezpečenstva výbuchu, správne, sociálne, energetické objekty  | Poškodenie rámu okien a dverí, porušenie omietky, vnútorných drevených priečok. Dočasná strata sluchu, ťažké a smrteľné zranenia sú málo pravdepodobné. | 2,5 až 4,5  | 8 až 15 |
| Obytné budovy mimo územia výrobného závodu, cesty, železnice  | Úplné zničenie zasklených okien. Ľahké zranenia, trauma.  | 4,5až 6  | 15 až 22  |
| Objekty celoštátneho významu, obce bez súvislej výškovej zástavby  | Nepatrné poškodenie budov čiastočné zničenie zasklených okien. | 6 až 17  | 22 až 60 |
| Zvlášť dôležité objekty celoštátneho významu s výškovou zástavbou, nemocnice | Náhodné poškodenie zasklených okien | nad 17  | nad 60 |

Tabuľka č. 2:

Koeficienty na určenie bezpečnostných vzdialeností od skladov podtriedy nebezpečenstva 1.4 až 1.6

|  |  |
| --- | --- |
| **Ohrozený objekt**  | **k3**  |
| Sklady výbušnín, nevýznamné objekty bez trvalej obsluhy, výrobné objekty prevádzok výrobní výbušnín s nebezpečenstvom výbuchu. | 1 až 3,5 |
| Výrobné objekty bez nebezpečenstva výbuchu.  | 3,5 až 6,5 |
| Správne, sociálne, energetické a iné objekty nesúvisiace s výrobou výbušnín.  | 6,5 až 10 |
| Ostatné budovy mimo územia výrobného závodu, cesty, železnice.  | 10 |

 PRÍLOHA 3

Určenie bezpečnostných vzdialeností objektov na výrobu výbušnín a iných objektov na práce s výbušninami, výbušnými predmetmi a muníciou pod povrchom od ohrozených objektov

1. Najmenšia vzdialenosť čiastkového priestoru na uskladňovanie výbušnín od iných objektov sa vypočíta

a) od objektov dôležitých pre nerušenú prevádzku podzemných pracovísk a od nezastavaného povrchu podľa vzorca

 L = k1 x (k2 x N)1/2,

b) od povrchových objektov podľa vzorca

 L = 1 500 x k1 x (k2 x N)1/3 x (k33)1/2,

 kde L - najmenšia prípustná vzdialenosť (m),

 N - hmotnosť uskladnených trhavín v čiastkovom priestore na uskladňovanie výbušnín (kg),

 k1- konštanta prostredia, ktorej hodnoty sa volia, ak ide o

 ílovité bridlice 1,83

 drobivé bridlice 1,77

 spevnené sedimenty 1,66

 vyvrelé horniny 1,51,

 k2 - seizmický ekvivalent trhavín, ktorého hodnoty sa volia, ak ide o

 banské skalné a povrchové trhaviny 1,00

 bansky bezpečné protiprachové trhaviny 0,80

 bansky bezpečné protiplynové trhaviny I. kategórie 0,65

 bansky bezpečné protiplynové trhaviny II. kategórie 0,50,

 k3 - rýchlosť kmitania (mm.s-1), ktorej hodnoty vyjadrujú mieru poškodenia ohrozeného objektu. K porušeniu stavieb dochádza spravidla pri týchto rozmedziach rýchlosti kmitania:

|  |  |
| --- | --- |
| **Miera poškodenia ohrozeného objektu** | **k3** (**mm.s-1)** |
| a) prvé známky škôd (odlupovanie malty a vlasové trhliny v omietke, najmä na stykoch rôznych materiálov, v miestach pripojenia priečok a v stropných paneloch, ktoré možno opraviť maľbou)  | 10 až 30 |
| b) ľahké škody (väčšie trhliny v omietke, v priečkach a v okolí otvorov, uvoľnenie samonosných prvkov, napríklad prekladov, opadávanie malých kusov omietky)  | 30 až 60 |
| c) vážne škody (trhliny v nosných múroch, opadávanie veľkých kusov omietky, komínového muriva a strešnej krytiny, trhliny v betónovom murive)  | 60 až 140 |
| d) deštrukcie (zrútenie priečok a časti muriva, trhliny v železobetóne)  | nad 140 |

Rozmedzia sa znázorňujú graficky vo vzťahu medzi amplitúdou výchylky a kmitočtom. Na chatrných stavbách (napríklad zrúcaniny hradov) sa uvažuje možnosť ich porušenia pri polovičných hodnotách rýchlosti kmitania.

2. Spodné hranice jednotlivých rozmedzí v písmenách a), b), c) platia, ak ide o menšie stavby (napríklad rodinné domy) založené na základových pôdach jemnozrnných zemín s odvodeným normovým namáhaním pod 0,15 N.mm-2. Ak ide o väčšie objekty, dobre osadené na základových pôdach štrkovitých zemín s hladinou podzemnej vody najmenej 3 m pod základovou špárou, platia hodnoty vyššie. V prípadoch dobre osadených stavieb na skalných horninách možno uvedené rozmedzia rýchlosti kmitania ešte ďalej zvýšiť na základe odborného posúdenia. Zvýšenie rozmedzí rýchlosti kmitania uvedených v písmenách a) až d) je dovolené na základe odborného merania seizmických účinkov a pozorovania ohrozeného objektu.

3. Rýchlosť kmitania sa meria spravidla na murive najnižšieho podlažia alebo na základoch objektu ako na referenčnom stanovisku. V miestach porušenia je rýchlosť kmitania vyššia, ako sú hodnoty k3 uvedené v písmenách a) až d).

4. Ak sa merajú účinky na povrchu horniny mimo budovy, napríklad na budúcom stavenisku, je potrebné zvážiť zmenu výchylky aj frekvencie pri prechode z horniny na budovu.

PRÍLOHA 4

Spoločné uskladňovanie výbušnín

|  |  |  |  |  |
| --- | --- | --- | --- | --- |
| **Podtrieda a skupina nebezp.1)** | **Por. číslo****1)** | **Spôsob uloženia** | **Dovolená výška uloženia (m)** | **Poradové čísla výbušnín, ktoré s danou výbušninou možno skladovať spoločne** |
| 1.1(A I) | 1. | v kelímku v jednej vrstve na stole alebo v regáli | 1,2 | 1 s výnimkou § 26 ods. 4 |
| 2. | oddelene od seba v regáloch, v obaloch podľa § 26 | 1,2 | 2s výnimkou § 26 ods. 4 |
| 1.2(A II) | 3. | kvapalné nitroestery v nádobe v jednej vrstve | výška daná výškou nádoby | 3 |
| 4. | v hraniciach | 3 | 4 |
| 5. | v truhliciach, v hraniciach, v regáloch v jednej vrstve | 3 | 5 |
| 1.3(A III) | 6. | v hraniciach | 3 | 6 |
| 7. | v hraniciach | § 27 ods. 5 | 7,8,9,18,19,23,36 |
| 8. | v hraniciach | 3 | 7, 8, 9, 18,23,36 2) |
| 9. | v hraniciach | 3 | 7,8,9,18,19,23,36 |
| 10. | v hraniciach | 3 | 10,21,32,33,34 |
| 11. | v regáloch v jednej vrstve | 2 | 11,28,37 |
| 12. | v hraniciach | 2 | 12,13,25,39 |
| 13. | v hraniciach | 3 | 12,13,25,39 |
| 14. | v truhliciach, v hraniciach, v regáloch v jednej vrstve | 3 | 5,14 |
| 15. | v truhliciach, v hraniciach, v regáloch v jednej vrstve | 3 výška hornej priehrady regálu 1,65m | 15,26,27 |
| 1.4(B) | 16. | v hraniciach | 3 | 16,17,22,31,35 |
| 17. | v hraniciach | 3 | 16,17,22,31,35 |
| 18. | v hraniciach | 3 | 7,8,9,18,19,23,36 |
| 19. | v hraniciach | 3 | 7,8,9,18,19,23,36 |
| 20. | v regáloch | 1,5 | 20 |
| 21. | v hraniciach | 3 | 10,21,32,33,34 |
| 22. | v hraniciach | 3 | 16,17,22,31,35 |
| 23. | v hraniciach | 3 | 7,8,9,18,19,23,36 |
| 24. | v hraniciach | 3 | 24 |
| 25. | v hraniciach | 2 | 12,13,25,26,39 |
| 26. | v hraniciach | 2 | 12,13,25,26,39 |
| 27. | v regáloch v jednej vrstve alebo v truhliciach v hraniciach | 3 | 15,27 |
| 28. | v regáloch v jednej vrstve | 2 | 11,28,37 |
| 29. | v regáloch v jednej vrstve | 2 | 11,28,37 |
| 30. | v regáloch alebo v hraniciach | 3 | 30 |
| 1.5(B,C) | 31. | v hraniciach | 3 | 16,17,22,31,35 |
| 32. | v hraniciach | 3 | 10,21,32,33,34 |
| 33. | v hraniciach | 3 | 10,21,32,33,34 |
| 34. | v hraniciach | 3 | 10,21,32,33,34 |
| 35. | v hraniciach | 3 | 16,17,22,31,35 |
| 36. | v hraniciach | 3 | 7,8,9,18,19,23,26 |
| 37. | v regáloch v jednej vrstve | 2 | 11,28,37 |
| 38. | v regáloch v jednej vrstve | 2 | 25,30,38,39 |
| 1.6(C) | 39. | v hraniciach | 3 | 12,13,25,38,39 |
| 40. | v regáloch | 2 | 40 |

1) Trieda a skupina nebezpečenstva a poradové číslo platia pre príslušný druh výbušniny podľa prílohy č. 1.

2) Trinitrorezorcin, kyselina pikrová a kyselina pikraminová - samostatne.

Príloha č.5

Zásady pre vypracovanie, schvaľovanie a kontrolu prevádzkovej dokumentácie pre práce s výbušninami, výbušnými predmetmi a muníciou

Čl.1

Úvodné ustanovenie

Pre práce s výbušninami musí byť vypracovaná nasledovná prevádzková dokumentácia:

a) pre výrobu a spracovanie výbušnín musí byť vypracovaný technologický postup a pracovné inštrukcie,

b) pre výrobu vzoriek a prototypov v laboratóriach a prototypových dielňach a pre nábeh nových výrob musí byť vypracovaná prevádzková smernica.

Čl.2

Technologické postupy

Podľa charakteru výroby sa vypracovávajú tieto technologické postupy:

a) technologický postup chemickej výroby, včítane postupu pre spracovanie chemických surovín,

b) technologický postup pre plnenie a zostavu výrobkov obsahujúcich výbušniny (technologický postup pre laboráciu),

c) technologický postup pre prípravu a vykonávanie laboračných a funkčných skúšok sériovo vyrábaných výrobkov v skúšobňach a strelniciacah a postupy pre ničenie,

d) technologický postup pre ničenie a zneškodňovanie výbušnín.

Čl.3

Zásady pre vypracovanie technologických postupov

 (1) Technologický postup výroby (reglement ) musí obsahovať

a) titulný list s uvedením názvu výrobku, so zoznamom schválených zmien, kto ich vypracoval, kto schválil, dátum a podpisy schvaľujúcich,

b) charakteristiku hotového výrobku (názov výrobku, vonkajší vzhľad výrobku, zloženie, fyzikálne-chemické konštanty, zoznam povinných skúšok, číslo Slovenskej technickej normy, alebo podnikovej normy (technických podmienok), základné údaje o použití výrobku a jeho balenie pre skladovanie a dopravu,

c) zoznam materiálov, surovín, polotovarov a pomocných látok potrebných pre výrobu s uvedením základných kvalitatívnych znakov,

d) základnú schému technologického postupu výroby, ktorá musí poskytovať predstavu o slede výrobného procesu a pohybe materiálov. Obsahuje stručný charakterizujúci popis jednotlivých výrobných stupňov,

e) popis jednotlivých stupňov výrobného procesu, charakterizujúci technológiu a pracovné operácie s uvedením noriem technologického režimu výroby, obložením výbušninami pre jednotlivé objekty a pracoviská, normy technologického režimu a princípy merania a regulácie,

f) prehľad výrobného zariadenia včítane pomôcok, náradia a predpisaných osobných ochranných pomôcok,

g) prehľad noriem technologického režimu uvedený buď vo forme tabuľky (napr. časový sled a trvanie jednotlivých operácií, násady, teploty, tlaky, dávky) alebo priebežne v popise jednotlivých pracovných inštrukcií (návodiek) pre jednotlivé operácie,

h) spotrebné kapacitné normy a normy obsluhy s uvedením spotreby surovín, materiálov a energií,

i) kontrolu výroby. Musí byť popísaný spôsob kontroly výroby jednak meracími prístrojmi, jednak skúšobnými metódami, včítanie uvedenia kvalitatívnych znakov, ktoré majú byť dodržiavané pri stanovenom technologickom režime, prípadne sú uvedené odkazy na príslušné normy alebo technické podmienky,

j) zoznam pracovných inštrukcií (návodiek) a zoznam schválených zmien.

 (2) Technologický postup pre laboráciu musí obsahovať

a) titulný list s uvedením názvu výrobku, so zoznamom schválených zmien, názvu súčiastky, čísla výkresov súčiastky (celku), kto ich vypracoval a kto schválil, dátum a podpisy schvaľujúcich.

b) zoznam súčiastok potrebných pre laboráciu s uvedením názvu súčiastky, čísla výkresu a počtu pre jeden výrobok,

c) konkrétne bezpečnostné predpisy pre daný charakter práce a bezpečnostné normy pre výrobu za smenu, prípadne odkazy na operačné cenníky a bezpečnostné normy, pokiaľ sú vydané samostatne,

d) zoznam surovín s uvedením noriem alebo technických podmienok, ktorým musí zodpovedať,

e) prehľad potrebného náradia a pomôcok pre uvedenú výrobu,

f) základné smernice pre medziobjektovú dopravu s uvedením spôsobu dopravy, odoberaním zo skladu, skladovaním v príručných skladoch a pod., pokiaľ tieto údaje nie sú uvedené v obecných podnikových smerniciach pre prácu s výbušninami,

g) základný technologický nákres (technologický projekt) rozmiestnenia výrobných operácií urobený v pôdorysných schémach budov. Pre jednotlivé výrobné objekty musia byť uvádzané tieto charakteristiky:

 - povolené obloženie výbušninami pre celý objekt,

 - maximálne obloženie jednotlivých miestností výbušninami,

 - rozmiestnenie jednotlivých operácií technologického postupu s udaním čísla operácie,

 - vyznačenie technologického toku jednotlivých časti (materiálov, komponentov) finálneho výrobku,

 - vyznačenie pracovného toku,

 - druhy prostredí s nebezpečím výbuchu výbušnín, resp. plynov a pár v jednotlivých miestnostiach,

h) zoznam pracovných inštrukcií (návodiek) pre jednotlivé dielčie operácie a zoznam schválených zmien.

 (3) Technologický postup pre prípravu a vykonávanie laboračných a funkčných skúšok sériovo vyrábaných výrobkov v skúšobniach a strelniciach a postup delaborácie má zhodný obsah s technologickým postupom laborácie.

 (4) Technologický postup pre ničenie a zneškodňovanie musí obsahovať menovite

a) rozhodnutie o spôsobu ničenie (chemicky, spaľovaním, výbuchom) včítane zákazu neprípustných spôsobov ničenia,

b) druh používaného zariadenia,

c) spôsob prípravy materiálu pre ničenie,

d) bezpečnostné technické obmedzenia

 - najvyššia hmotnosť,

 - najväčšiu hrúbku a šírku vrstvy,

 - najväčší počet naraz ničených kusov,

e) spôsob iniciacie alebo zážehu a k tomu potrebné prostriedky,

f) spôsob ochrany priestoru pre ničenie, signalizáciu a zamedzenie vstupu nepovolaných osôb,

g) opatrenie pre ochranu pracovníkov a okolia,

h) postup pri odstraňovaní zlyhaviek a pri mimoriadnych udalostiach,

i) zneškodňovanie munície delaboráciou je účelné vykonávať v tých prípadoch, keď možno získať využiteľný kovový odpad alebo výbušniny a keď možno zaistiť bezpečnosť a hospodárnosť delaboračných prác, prípadne i vtedy, keď čiastočná delaborácia uľahčí ničenie väčšieho množstva muničných výrobkov. Pre tento spôsob likvidácie musia byť vypracované delaboračné technologické postupy.

Čl.4

Zásady pre vypracovanie pracovnej inštrukcie (návodky)

Pracovná inštrukcia (návodka) musí obsahovať

a) podrobný popis spôsobu práce a obsluhy zariadenia,

b) maximálne povolené množstvo výbušnín na pracovisku,

c) zoznam predpísaných osobných ochranných pomôcok,

d) princíp kontroly uvedenej operácie, kto kontrolu vykonáva a ako často,

e) zoznam náradia a pomôcok pre danú výrobnú operáciu,

f) bezpečnostné výkonové normy a bezpečnostné hygienické opatrenia pre výrobnú operáciu, pokiaľ nie sú vydané samostatne.

Čl.5

Zásady pre vypracovanie prevádzkovej smernice

 (1) Prevádzková smernica (návrh technologického postupu) je dočasná projektová dokumentácia pre nábeh nových výrob, výrobu overovacích sérií, overovanie zmien technologických postupov a pre výrobu vzoriek a prototypov v laboratóriach a prototypových dielňach a musí obsahovať menovite popis predpokladaného priebehu technológie s vyznačením medzí, v ktorých budú jednotlivé parametre overované.

 (2) Prevádzková smernica sa zostavuje podľa rovnakých zásad, ako technologický postup s príslušným obmedzením rozsahu jednotlivých časti.

 (3) V prípade, že prevádzková smernica slúži pre overovanie zmien technologického postupu, je spracované len pre tú časť technologického postupu, ktorého sa vykonávaná zmena týka, pričom nadväzuje na platný technologický postup.

 (4) Prevádzková smernica musí byť doplnená podrobnými bezpečnostnými opatreniami a predpismi najmä pri nábehu nových výrob.

Čl.6

Schvaľovanie technologických postupov

 (1) Technologické postupy schvaľuje zodpovedný zástupca podnikateľa na základe odporúčania odborných útvarov, prípadne podnikovej výbušninárskej komisie.

 (2) Pre spracovanie a predkladanie technologických postupov na schválenie musí byť spracovaný záväzný postup.

Čl.7

Zmeny technologických postupov

(1) Pre overovanie návrhov zmeny technologického postupu v prevádzkových podmienkach musí byť vopred spracovaná a schválená prevádzková smernica alebo návrh na vykonanie zmeny. K tomuto návrhu prevádzkovej smernice sa vyjadrujú odborné útvary, prípadne podniková výbušninárska komisia. Na základe overeného návrhu zmeny vystaví zodpovedný zástupca podnikateľa príkaz na zmenu, ktorý sa premietne do príslušného technologického postupu.

 (2) V prípade, že vykonanie zmeny technologického postupu má za následok zmenu technickej dokumentácie, smie byť zmena technologického postupu zavedená do sériovej výroby až po schválení zmeny technickej dokumentácie.

Čl.8

Kontrola technologických postupov

 (1) Zodpovedný zástupca podnikateľa zaistí pravidelnú a účinnú kontrolu dodržiavania schválených technologických postupov. O kontrolách musí byť spísaný zápis. Zistené nedostatky musia byť odstránené v stanovenom termíne.

 (2) Ďalej je zodpovedný zástupca podnikateľa povinný zaisťovať previerky technickej úrovne a úplnosti technologických postupov tak, aby technologické postupy, ktoré už nezodpovedajú zavedenej technológii, boli prepracované najneskôr do troch mesiacov od vykonania previerky za predpokladu, že budú zodpovedným zástupcom podnikateľa stanovené také náhradné opatrenia, ktoré zaistia bezpečnosť práce a prevádzky.

 (3) U nových výrob musí byť kontrolované dodržiavanie návrhu technologického postupu a najneskôr do troch mesiacov po ukončení nábehu výroby musí byť prepracovaný a schválený technologický postup.

Čl.9

Prevádzková smernica

Pri schvaľovaní, zmenách a kontrole prevádzkovej smernice sa postupuje obdobne podľa článkov 6 až 8 tejto prílohy.

1. ) § zákona č. ................ o výbušninách, výbušných predmetoch a munícii [↑](#footnote-ref-2)
2. ) Zákon č. 50/1976 Zb. o územnom plánovaní a stavebnom poriadku (stavebný poriadok) v znení neskorších predpisov. [↑](#footnote-ref-3)